Summary: بابر اعظم کی جانب سے سوشل میڈیا پر شائع کی گئی ایک تصویر میں دیکھا جا سکتا ہے کہ دونوں کھلاڑیوں کے اردگرد بظاہر نوٹس بکھرے ہوئے ہیں اور بابر اعظم صوفے پر لیٹے ہوئے مطالعہ کر رہے ہیں جبکہ رضوان زمین پر بیٹھ کر پڑھ رہے ہیں۔

بابر اور رضوان ہارورڈ بزنس سکول میں: ’ہمیں کرکٹ پر لگا کر خود پڑھنے بیٹھ گئے ہو‘

اردگرد بکھری ہوئے نوٹس، کتابیں اور سٹیشنری، صوفے پر لیٹ کر نوٹس کا مطالعہ کرنا اور زمین پر بیٹھ کر کمر دہری کر کے پڑھائی۔۔۔  بابر اعظم کی جانب سے سوشل میڈیا پر پوسٹ کی گئی ایک تصویر میں دیکھا جا سکتا ہے کہ دونوں کھلاڑیوں کے اردگرد بظاہر نوٹس بکھرے ہوئے ہیں اور بابر اعظم صوفے پر لیٹے ہوئے مطالعہ کر رہے ہیں جبکہ رضوان زمین پر بیٹھ کر پڑھ رہے ہیں۔ ہارورڈ یونیورسٹی کی مقبولیت کا اندازہ اس بات سے بھی لگایا جا سکتا ہے کہ پاکستان میں عام فہم زبان میں بھی اس کا استعمال ہوتا ہے، یعنی سکولوں، کالجوں میں طلبا کے لیے ہارورڈ تک پہنچنا ایک اعزاز کے طور پر دیکھا جاتا ہے۔  ویب سائٹ کے مطابق اس پروگرام کی فیس 10500 ڈالر ہے جو پاکستانی 29 لاکھ 92 ہزار روپے کے لگ بھگ بنتی ہے۔ سایا کارپوریشن کی جانب سے جاری پریس ریلیز میں یہ واضح نہیں کیا گیا کہ بابر اور رضوان کی فیس کون ادا کر رہا ہے اور آیا ان سے فیس لی بھی جا رہی ہے یا نہیں۔ خیال رہے کہ بابر اور رضوان گذشتہ چند روز سے امریکہ میں مختلف پاکستانی کمیونٹیز کے ساتھ ملاقاتیں بھی کر رہے ہیں اور ان کے ساتھ امریکہ میں مقیم پاکستانیوں کی جانب سے تصاویر اور ویڈیوز شیئر کی جا رہی ہیں۔ وہاں ان کی معروف عالم دین ڈاکٹر عمر سلیمان کے ساتھ بھی تصویر خاصی شیئر کی جا رہی ہے۔  پریس ریلیز کے مطابق رضوان کا اس پروگرام کا حصہ بننے پر کہنا تھا کہ ’ہمارے لیے پاکستان کی عالمی سطح پر نمائندگی کرنا فخر کی بات ہے۔ ہم بی ای ایم پروگرام میں بیسٹ آف دی بیسٹ سے سیکھنے کے لیے جا رہے ہیں۔ نہ صرف اساتذہ بلکہ ساتھی پروگرام فیلوز سے بھی سیکھیں گے اور اپنے سفر کی کہانی بھی لوگوں کے ساتھ شیئر کریں گے۔ خیال رہے کہ امریکہ میں وقت کے ساتھ کرکٹ کی مارکیٹ بن رہی ہے اور اب یہاں پر خصوصاً پاکستانی اور انڈین کھلاڑیوں کو بہترین مواقع دیے جا رہے ہیں۔ حال ہی میں یہاں ایم سی ایل کے نام ایک ٹی 20 لیگ کے آغاز کا فیصلہ بھی کیا گیا ہے جس میں شرکت کے لیے پاکستانی کھلاڑی این او سی کا انتظار کر رہے ہیں۔  ایک اور صارف نے بابر اور رضوان کی تصویر کا بغور جائزہ لیا جس پر پتا چلا کہ رضوان کے ہاتھ میں تسبیح ہے۔ اس پر تبصرہ کرتے ہوئے انھوں نے کہا کہ ’بابر بظاہر اس بے فقرے طالبعلم کی طرح ہیں جو صرف ایک مرتبہ پڑھ کے پرچہ دے دیتے ہیں لیکن رضوان وہ ہیں جو پڑھتے بھی ہیں اور ساتھ ساتھ دعا بھی کرتے ہیں کہ دونوں پاس بھی ہو جائیں۔‘


Summary: اس میچ میں دھونی کی جانب سے گجرات کے سب سے انفارم بلے باز اور ٹورنامنٹ میں سب سے زیادہ رنز بنانے والے شبمن گل کی انتہائی برق رفتاری سے کی گئی سٹمپنگ کے چرچے سوشل میڈیا پر ہوتے رہے۔

دھونی: پانچواں آئی پی ایل جیتنے والے ’پل دو پل کے شاعر‘ جو اپنے آپ میں ایک ’گورکھ  دھندا‘ ہیں

دھونی کی سوانح عمری ’دی دھونی ٹچ‘ لکھنے والے بھرت سندریسن نے ٹویٹ کی کہ ’اس سیزن میں یہ محسوس ہو رہا تھا کہ یہ یقینی طور پر دھونی کا آخری سیزن ہو گا لیکن اس انٹرویو کے بعد کچھ بھی وثوق سے نہیں کہا جا سکتا۔ انھوں نے ہارشا بھوگلے کو یہ تو کہا کہ وہ (پلے آف) ان کا چنئی میں آخری میچ تھا لیکن اب ہمیں آکشن تک ان کے فیصلے کا انتظار کرنا ہو گا۔‘ کووڈ کی پابندیاں ختم ہونے کے بعد اس سیزن میں چنئی میں لگ بھگ تین برس بعد آئی پی ایل کے میچ کھیلے جا رہے تھے۔ دھونی کا چنئی سپر کنگز کے ہوم گراؤنڈ پر تو والہانہ استقبال ہمیشہ سے ہوتا آیا ہے لیکن اس سیزن میں دھونی جس بھی گراؤنڈ میں میچ کھیلنے گئے انھیں پرتپاک انداز میں ویلکم کیا گیا۔  احمدآباد میں نریندر مودی کرکٹ سٹیڈیم میں کھیلے گئے میچ سے قبل دھونی نے کہا کہ میں اپنی کرکٹ یہیں سے شروع کی تھی اور یہاں جب آج ہم آئے اور تماشائیوں کی جانب سے جتنا پیار ملا تو میری آنکھوں میں آنسو آ گئے، پھر میں کچھ دیر ڈگ آؤٹ میں کھڑا ہوا اور خود کو بتایا کہ مجھے اسے انجوائے کرنا ہے۔‘ دھونی کی اس ٹورنامنٹ میں کپتانی ہمیشہ کی طرح اپنے جوبن پر تھی۔ حالانکہ ان کی ٹیم ٹورنامنٹ کے آغاز میں آن پیپر آئی پی ایل کی دیگر ٹیموں کی نسبت کمزور دکھائی دیتی تھی لیکن دھونی نے جس طرح چنئی کی قدرے کمزور بولنگ کے ساتھ یہ ٹورنامنٹ جیتا وہ یقیناً قابلِ تعریف ہے۔  دھونی تاریخ کے وہ پہلے کپتان ہیں جنھوں نے تینوں آئی سی سی وائٹ بال ٹورنامنٹس جیتے ہیں یعنی 2007 کا ٹی ٹوئنٹی ورلڈکپ، 2011 کا ون ڈے ورلڈ کپ اور 2013 کی چیمپیئنز ٹرافی۔ اس کے علاوہ انڈین پریمیئر لیگ میں ان کی کپتانی میں چنئی سوپر کنگز دس مرتبہ فائنل کے لیے کوالیفائی کر چکی ہے اور پانچ مرتبہ ٹورنامنٹ جیت چکی ہے۔ اس سب کے بیچ میں وہ ہمیشہ ’کامن سینس‘ یعنی عام سمجھ بوجھ کے حساب سے فیصلے کرتے رہے اور اپنے اردگرد چیزوں کو انتہائی آسان بنائے رکھا۔ فیصلے کے مراحل کے بارے میں سوچنے اور نتیجے کی فکر نہ کرنے کے باعث دھونی اپنے جذبات پر قابو تو رکھتے ہیں ہی لیکن ساتھ ہی اس سے ان کی فیصلہ کرنے کی صلاحیت بھی بہتر ہو جاتی ہے۔ سنہ 2007 کے ورلڈ ٹی ٹوئنٹی فائنل کا آخری اوور جوگیندر شرما کو دینے کی وجہ ان کے نیٹس میں اچھے یارکر تھے، ورلڈ کپ 2011 کے فائنل میں ان فارم بلے باز یوراج سے پہلے آنے کا مقصد یہ تھا کہ انھوں نے مرلی دھرن کو آئی پی ایل میں اپنی ٹیم میں کھیل رکھا تھا اور سنہ 2016 کے ٹی ٹوئنٹی ورلڈ کپ میں بنگلہ دیش کے خلاف ایک گلو اتار کر آخری گیند کے لیے تیار کھڑے ہونے کے باعث وہ باآسانی رن آؤٹ کرنے میں کامیاب رہے۔


Summary: دہلی پولیس نے جنتر منتر پر ریسلنگ فیڈریشن آف انڈیا کے صدر اور بی جے پی کے رکن پارلیمنٹ برج بھوشن شرن سنگھ کے خلاف احتجاج کرنے والے اولمپک میڈلسٹ پہلوانوں سمیت کئی مظاہرین کو حراست میں لے کر مختلف مقامات پر منتقل کر دیا ہے۔

دہلی میں پہلوانوں کی گرفتاریاں: ’آج حکومت نے بیٹیوں کے ساتھ جو سلوک کیا وہ یاد رکھا جائے گا‘

دہلی پولیس نے جنتر منتر کے مقام پر ریسلنگ فیڈریشن آف انڈیا کے صدر اور بی جے پی کے رکن پارلیمنٹ برج بھوشن شرن سنگھ کے خلاف احتجاج کرنے والے اولمپک میڈلسٹ پہلوانوں سمیت کئی مظاہرین کو حراست میں لے کر مختلف مقامات پر منتقل کر دیا ہے۔  بی بی سی کے نامہ نگار ابھینو گوئل کے مطابق جنتر منتر پر دہلی پولیس کی بھاری نفری موجود ہے اور میڈیا کو بھی احتجاج کے مقام پر پہنچنے کی اجازت نہیں دی جا رہی ہے۔ دہلی پولیس نے وہاں سے دھرنا دے کر احتجاج کرنے والے ریسلرز کے خیموں اور بستروں کو بھی ہٹا دیا ہے اور یہاں بھاری رکاوٹیں لگا دی ہیں۔  کئی مظاہرین کو دہلی کے وسنت کنج پولیس سٹیشن میں بھی لایا گیا ہے۔ میرٹھ سے آنے والی ایک خاتون گیتا چودھری نے بی بی سی کو بتایا کہ ’میرٹھ سے ہم پانچ چھ خواتین سنیچر کی رات آٹھ بجے جنتر منتر پر پہلوانوں کی حمایت کے لیے آئی تھیں۔ پولیس میرے باقی ساتھیوں کو مختلف تھانوں میں لے گئی ہے۔‘ دہلی کے وسنت کنج تھانے کے اندر موجود ہریانہ کے رہنے والے ڈاکٹر سکم نین نے بی بی سی ہندی کو بتایا کہ پولیس نے اس تھانے میں تقریباً 20 خواتین اور تقریباً 50 مردوں کو حراست میں رکھا ہوا ہے۔ ’جب تک ہمارے کھلاڑیوں کو انصاف نہیں ملتا ہم اپنا احتجاج جاری رکھیں گے۔ جنتر منتر پر آج حکومت نے بیٹیوں کے ساتھ جو سلوک کیا وہ یاد رکھا جائے گا۔‘  اس سے پہلے ایک ٹویٹ میں ریسلر ساکشی ملک نے کہا تھا کہ ’تمام پہلوانوں اور بوڑھی ماؤں کو حراست میں لینے کے بعد، اب پولیس نے جنتر منتر پر ہمارے مورچے کو اکھاڑنا شروع کر دیا ہے۔ ہمارا سامان اٹھایا جا رہا ہے۔ یہ کیسی غنڈہ گردی ہے؟‘  بھارتیہ جنتا پارٹی کے رکن پارلیمنٹ اور ریسلنگ فیڈریشن آف انڈیا کے صدر برج بھوشن شرن سنگھ پر خواتین ریسلرز نے جنسی ہراسانی سمیت کئی سنگین الزامات عائد کیے ہیں۔ دہلی پولیس ان الزامات کی جانچ کر رہی ہے۔ برج بھوشن اپنے اوپر لگائے گئے تمام الزامات کو مسترد کرتے رہے ہیں۔ جنتر منتر پر احتجاج کرنے والی خواتین پہلوانوں نے اتوار کو دہلی میں ’مہیلا مہاپنچایت‘ یعنی خواتین کی پنچایت منعقد کرنے کی کال دی تھی۔ انڈیا کے وزیر اعظم نریندر مودی نے اتوار کو ہی نو تعمیر شدہ پارلیمنٹ ہاؤس کا افتتاح کیا ہے۔ اسی دوران خبر رساں ایجنسی پی ٹی آئی کے مطابق دہلی پولس نے ونیش پھوگاٹ، ساکشی ملک اور بجرنگ پونیا کو امن و امان کی خلاف ورزی کے الزام میں حراست میں لے لیا۔


آئی پی ایل 2023: انڈیا کے مستقبل کے سٹار کون کون کھلاڑی ہو سکتے ہیں؟

انڈین پریمیئر لیگ (آئی پی ایل) منافع بخش ہونے کے علاوہ نئے کھلاڑیوں کے لیے اپنے کریئر کو بین الاقوامی میدان میں تیزی سے آگے بڑھانے کا ایک بڑا پلیٹ فارم ہے۔  ماضی کے ایڈیشنوں کی طرح رواں سال بھی ان کیپڈ (یعنی وہ کھلاڑی جو کسی قومی ٹیم کا حصہ نہیں ہیں) کھلاڑیوں نے آئی پی ایل میں شاندار کارکردگی کا مظاہرہ کرتے ہوئے ٹیم انڈیا میں انتخاب کے لیے اپنے آپ کو مضبوطی سے پیش کیا ہے۔ سپورٹس پر لکھنے والے مصنف سیتوک بسوال نے ایسے ہی پانچ ہونہار کھلاڑیوں پر ایک طائرانہ نظر ڈالی ہے۔ رنکو سنگھ آئی پی ایل کی ٹیم کولکتہ نائٹ رائیڈرز ( کے کے آر) کا حصہ ہیں۔ ان کی رواں سیزن 2023 میں ساتویں نمبر پر رہی لیکن وہ اپنی ٹیم کے لیے کسی نئی دریافت کی طرح رہے۔ ہر بار جب وہ کریز پر آئے تو ان کی ٹیم اور شائقین ان سے ٹیم کو فتحیاب کرانے کی توقع کرتے تھے۔ انھوں بعض مرتبہ انھیں سنسنی خیز مقابلے میں جیت بھی دلائی اور کئی بار بہت قریب پہنچا کر چوک گئے۔ جب کولکتہ کو یش دیال کے آخری اوور سے 29 رنز درکار تھے تو پہلی گیند پر سنگل لے کر ساتھی کھلاڑی نے اسٹرائیک رنکو سنگھ کو دے دی۔ بائیں ہاتھ کے بلے باز نے پھر لگاتار پانچ چھکے لگا کر کولکتہ کے لیے شاندار جیت حاصل کی جو کہ آئی پی ایل کا ایک ریکارڈ ہے۔ رنکو سنگھ نے ڈومیسٹک کرکٹ میں اتر پردیش کے لیے تقریباً 100 میچ کھیل کر اپنے کھیل میں نکھار پیدا کیا۔ رواں سیزن میں اپنے شاندار کھیل کے مظاہرے کے ساتھ رنکو سنگھ نے یقینی طور پر ایک بیان دیا ہے اور قومی ٹیم میں جگہ کے لیے ان کا دعویٰ پیش کیا ہے جو کہ امید افزا لگتا ہے۔ اس کے ساتھ ہی جیسوال کے پاس اب آئی پی ایل کے کسی ایک سیزن میں کسی بھی ان کیپڈ کھلاڑی کے ذریعہ سب سے زیادہ رنز بنانے کا ریکارڈ ہے۔ انھوں نے 13 گیندوں پر آئی پی ایل کی تاریخ کی تیز ترین نصف سنچری بھی بنائی۔ آئی پی ایل کے رواں سیزن سے پہلے جیتیش شرما انڈین ٹی 20 ٹیم کا حصہ تھے لیکن انھیں پلیئنگ الیون میں ڈیبیو کرنے کا موقع نہیں ملا۔ تشار 10 بار فائنل میں پہنچنے والی ٹیم چینئی سپر کنگز (سی ایس کے) کی جانب سے کھیلتے ہیں۔ دائیں ہاتھ کے تیز بولر نے پچھلے سال کے آئی پی ایل کے بعد ایک طویل سفر طے کیا ہے۔ گزشتہ ایڈیشن میں انھیں چینئی سپر کنگز کے لیے صرف دو میچ کھیلنے کا موقع ملا تھا۔  28 سالہ کھلاڑی آئی پی ایل کے رواں سیزن 2023 میں سب سے زیادہ وکٹیں لینے والے پانچ کھلاڑیوں میں شامل ہیں۔ ڈومیسٹک کرکٹ کھیلنے اور آئی پی ایل کے تجربے کی بدولت وہ چند ماہ بعد ہونے والے ورلڈ کپ میں انڈین ٹیم کے لیے ایک مثالی آپشن ہو سکتے ہیں۔


Summary: کرکٹ کے بوکیز بیٹنگ میں ایک دوسرے کے ساتھ شرط لگانے کے لیے خفیہ زبان استعمال کرتے ہیں، جیسے انگلی سے مراد ایک ہزار روپے، ہڈی کا مطلب دس ہزار جبکہ ٹانگ سے مراد ایک لاکھ روپے ہے۔

چوکے پر پچاس ہزار، چھکے پر ایک لاکھ روپے۔۔۔ آئی پی ایل میں ’ایزی منی‘ کے خواہشمند نوجوان

گیمنگ ایپس کے ساتھ بیٹنگ ایپس کی ایک بڑی تعداد ابھری ہے جو شرط لگانے والوں کے لیے آسانی سے دستیاب ہیں۔ وہ بتاتے ہیں کہ سائبر کرائم پولیس خصوصی توجہ کے ساتھ ان پر قابو پا سکتی ہے۔ ’بیٹنگ (سٹے بازی) صرف میچ میں بنائے گئے رنز پر نہیں بلکہ ٹاس جیسی چیزوں پر بھی کی جاتی ہے۔‘ ان چھاپوں میں 50 لاکھ روپے ضبط اور 12 افراد گرفتار کیے گئے۔ معاملے پر ڈی سی پی سندیپ راؤ نے میڈیا کو بتایا کہ ’میچ ہوتے ہی پیسے آن لائن بھیج دیے جاتے ہیں۔ بعد میں ہمیں کہیں پیسہ نظر نہیں آئے گا۔ ایک بار میچ ختم ہونے کے بعد پیسہ پکڑنا مشکل ہو جاتا ہے۔ اسی وجہ سے ہم میچ کے دوران چھاپہ مارنے میں کامیاب رہے۔‘ کرکٹ کے یہ بوکیز بیٹنگ میں ایک دوسرے کے ساتھ شرط لگانے کے لیے خفیہ زبان استعمال کرتے ہیں، جیسے ’انگلی‘ سے مراد ایک ہزار روپے، ’ہڈی‘ کا مطلب دس ہزار جبکہ ’ٹانگ‘ سے مراد ایک لاکھ روپے ہے۔ جیتنے والی ٹیم یا جیتنے کے سب سے زیادہ امکانات والی ٹیم کو ’فلائنگ‘ کہا جاتا ہے۔ ہارنے والی ٹیم کو ’کھانا‘ کہتے ہیں۔ مزید یہ کہ بیٹنگ کے بارے میں بیداری پیدا کرنے کے لیے کچھ یوٹیوب چینلز اور ٹیلی گرام گروپس موجود ہیں۔ یہ میچ جیتنے والوں کی پہلے سے پیشگوئی کرنے کے ساتھ ساتھ شرط لگانے والوں کو نکات اور مشورے بھی فراہم کرتے ہیں۔ انڈیا کے علاوہ ملائیشیا اور متحدہ عرب امارات جیسے ممالک سے بھی آئی پی ایل پر سٹے بازی چلائی جاتی ہے۔ پولیس کا کہنا ہے کہ چونکہ یہ سب کچھ آن لائن ہو رہا ہے، اس لیے اس پر قابو پانا مشکل ہو گیا ہے۔  ایک پولیس افسر نے نام ظاہر نہ کرنے کی شرط پر بی بی سی کو بتایا کہ بوکیز دہلی، ممبئی اور حیدرآباد میں کام کر رہے ہیں جبکہ نیچے ان کے ’پنٹر‘ ساتھ دیتے ہیں۔ ’شرط لگانے سے لے کر جیتنے کے بعد پیسے بھیجنے تک، سب کچھ آن لائن گوگل پے اور فون پے پر کیا جاتا ہے۔ اس لیے انھیں پکڑنا مشکل ہوتا جا رہا ہے۔‘ ان کے اہلخانہ نے پولیس کو بتایا کہ سٹے بازی میں پانچ لاکھ روپے ہارنے کے بعد اس کی موت ہو گئی۔ اگرچہ اس طرح کے واقعات اکثر ہوتے رہتے ہیں لیکن سٹے بازی کی سرگرمیوں پر کنٹرول کا فقدان ہے۔


چینئی سپر کنگز 10ویں بار آئی پی ایل کے فائنل میں: ’فینز دھونی کو 75 سال کی عمر تک بھی ریٹائر نہیں ہونے دیں گے‘

اب سوال یہ پیدا ہوتا ہے کہ کیا دھونی پانچویں بار اپنی ٹیم کو کامیابی دلا کر یہ ریکارڈ برابر کریں گے اور کیا وہ اس خطاب کے ساتھ آئی پی ایل سے رخصت ہوں گے؟ ہر بار کرکٹ مبصرین نے ان سے یہی سوال کیا کہ کیا یہ ان کا آخری آئی پی ایل ہے کہ لوگ انھیں اس قدر تعداد میں دیکھنے آتے ہیں اور گذشتہ رات ہرشا بھوگلے نے بھی دھونی سے یہی سوال کیا تو انھوں نے اپنے انداز میں جواب دیا۔ پھر دھونی نے مسکراتے ہوئے کہا کہ ’مجھے نہیں معلوم، میرے پاس فیصلہ کرنے کے لیے آٹھ نو مہینے ہیں تو ابھی سے اس سر درد کو کیوں پالوں۔ میرے پاس فیصلہ لینے کے لیے کافی وقت ہے۔ میں یہ نہیں جانتا کہ میں اس (ٹیم) کے ساتھ ایک کھلاڑی کے طور پر رہوں گا یا کسی اور حیثیت سے لیکن اتنا ضرور معلوم ہے کہ میں سی ایس کے ساتھ رہوں گا۔‘ اس سے پہلے موریسن نے یہ بھی کہا تھا کہ ’دھونی کو اس آخری سیزن میں ہر گراؤنڈ پر سپورٹ مل رہی ہے‘ اور پھر ماہی یعنی دھونی سے پوچھا کہ آپ اس کا مزہ کیسے لے رہے ہیں تو ’کیپٹن کول‘ نے مسکراتے ہوئے کہا کہ ’اس کا مطلب ہے کہ آپ نے فیصلہ کر لیا کہ یہ میرا آخری سیزن ہے۔‘ ’اپنے وسائل سے بہترین فائدہ اٹھانا ہی بہتر قیادت ہے اور چینئی کے پاس جو بولنگ لائن اپ ہے اس کے ساتھ صرف دھونی ہی انھیں فائنل میں لے جا سکتے تھے۔ یہی وجہ ہے کہ وہ، وہ ہیں اور وہ جو کرتے ہیں اس کے لیے انھیں ہر جانب سے محبت ملتی ہے۔‘ مبصرین کا کہنا ہے کہ دھونی کو جو محبت اور حمایت حاصل ہے اس کے تحت یہ کہا جا سکتا ہے کہ یہ ان کا آخری آئی پی ایل نہیں ہو گا لیکن ان کے گھٹنے میں چوٹ ہے، جس کا ذکر بار بار کیا جاتا رہا ہے اور گذشتہ رات دھونی نے بھی اس کا ذکر کیا۔ آئی پی ایل میں ٹیم کو 10ویں بار فائنل میں پہنچانے کے بعد دھونی سے پوچھا گیا کہ کیا یہ ایک اور فائنل کی طرح ہے تو انھوں نے کہا کہ ’یہ صرف ایک اور فائنل کی طرح نہیں۔ پہلے یہاں دنیا بھر کے بہترین کرکٹرز کے ساتھ آٹھ ٹیمیں ہوتی تھیں اور اب 10 ہیں، لہذا اب یہ پہلے سے زیادہ مشکل ہے۔‘ ان سے ایک انٹرویو میں جب اس بارے میں پوچھا گیا تو وہ جذباتی ہو گئے اور انھوں نے کہا کہ ’اس کھلاڑی (دھونی) نے انڈیا کو کیا نہیں دیا۔ انھوں نے کہا کہ کرکٹ کے دو لمحات ہمیشہ یاد رہیں گے۔ ایک وہ جب کپل نے سنہ 1983 میں ورلڈ کپ اٹھایا اور ایک جب دھونی ورلڈ کپ جتانے کے لیے چھکا مار کر اپنا بلا گھماتے ہیں۔‘


Summary: انڈیا کے دارالحکومت نیو دہلی کے جنتر منتر کے مقام پر گذشتہ ایک ماہ سے خواتین ریسلرز سمیت انڈین پہلوان ملک کی ریسلر فیڈریشن کے سربراہ کے خلاف احتجاجی دھرنا دیے بیٹھے ہیں۔ایسے میں عالمی مقابلوں میں انڈیا کا تمغہ جیتنے کے امکانات کو خطرہ لاحق ہو گیا ہے۔

انڈیا میں ریسلرز کا احتجاج: ’ہم سب اپنی بہترین فارم میں ہیں اور اپنے عروج پر نہ کھیلنا ہمیں اندر سے مار دے گا‘

لیکن وہ کسی تربیتی کیمپ میں خود کو ذہنی اور جسمانی طور پر تیار کرنے کے بجائے، انڈیا کے دارالحکومت دہلی میں ایک سڑک پر چھوٹے سے خیمے میں رہ رہی ہیں، جہاں آج کل درجہ حرارت 42 ڈگری سینٹی گریڈ سے تجاوز کر گیا ہے۔ وہ گذشتہ ایک ماہ سے ’بہت کم نیند‘ اور ’مسلسل شور‘ کا شکار ہیں۔ پھوگاٹ کا شمار ملک کے سب سے کامیاب پہلوانوں کے گروہ میں ہوتا ہے اور یہ لوگ آج کل اپنی ریسلنگ فیڈریشن کے ایک اعلیٰ عہدیدار پر خواتین پہلوانوں کو جنسی طور پر ہراساں کرنے اور بدسلوکی کا الزام لگانے کے بعد احتجاج کر رہے ہیں۔  اولمپک میں میڈلز جیتنے والوں سمیت یہ پہلوان ریسلنگ فیڈریشن کے صدر برج بھوشن شرن سنگھ کے استعفیٰ اور گرفتاری کا مطالبہ کر رہے ہیں۔ بھوشن سنگھ نے دہلی پولیس کی جانب سے پوچھ گچھ میں اپنے پر لگے الزامات کی تردید کرتے ہوئے احتجاج کو سیاسی قرار دیا ہے۔ منگل کو ان مظاہروں کو شروع ہوئے ایک ماہ ہو گیا ہے۔ اور اس احتجاج نے ہونے والی  چیمپئن شپ میں انڈیا کے لیے ریسلنگ کا تمغہ جیتنے کے امکانات کو خطرے میں ڈال دیا ہے۔ اس سے کھلاڑی نہ صرف پریشان ہیں بلکہ دل برداشتہ بھی ہیں۔  سنہ 2020 کے اولمپکس مقابلوں میں کانسی کا تمغہ جیتنے والے پہلوان بجرنگ پونیا کہتے ہیں کہ ’پورے ملک نے ایک اور تمغہ حاصل کرنے کے لیے ہم سے امیدیں وابستہ کر رکھی ہیں اور ہم واقعی ایسا چاہتے ہیں، لیکن یہاں ہم 30 دن سے بغیر کسی حل کے بیٹھے ہیں۔‘ سینگپتا کا کہنا ہے کہ اگلے چند مہینوں میں ایک پہلوان کا جسم طاقت اور قوت کی مکمل حد پر کارکردگی کا مظاہرہ کرتا ہے۔ جسے ’دھماکہ خیز قوت‘ کہا جاتا ہے اور اس کا مطلب ہے کم سے کم وقت میں زیادہ سے زیادہ قوت کو ظاہر کرنا۔ یہ صرف بہت مختصر وقت میں حاصل کیا جا سکتا ہے. اور پھر مقابلہ سے پہلے آخری مہینہ ہے، جہاں جسم کو آرام اور صحت یاب ہونے کا وقت دیا جاتا ہے۔ سنہ 2016 میں اولمپکس مقابلوں میں ریسلنگ کا تمغہ جیتنے والی پہلی انڈین خاتون پہلوان ساکشی ملک کہتی ہیں کہ ’اگرچہ تربیتی کیمپ کی زندگی بھی مشکل ہوتی ہے۔ لیکن یہ وہ زندگی ہے جسے ہم جانتے ہیں۔ لیکن یہاں مناسب خوراک، نیند اور آرام کے بغیر رہنا اس کا ہم نے کبھی سوچا بھی نہیں تھا کہ ہمیں ایسا کرنا پڑے گا۔‘ کھیل کے نقطہ نظر سے بات کرتے ہوئے سنگیپتا کہتے ہیں کہ پہلوانوں کی مقابلوں میں حصہ نہ لینے یا مقابلہ نہ کرنے میں ناکامی انڈیا کے جیت کے امکانات کو مکمل طور پر ختم نہیں کر سکتی ہے کیونکہ ملک میں اب بھی باصلاحیت پہلوانوں کی ایک بڑی تعداد موجود ہے۔‘


Summary: ایک مطالعے میں 170 افراد کے بارے میں تحقیق کے بعد پایا گیا کہ لمبی اور پتلی ٹانگوں والے افراد گرم موسم میں اور چھوٹے قد کے چوڑے سینوں والے لوگ سر موسم میں اچھی کارکردگی دکھاتے ہیں۔

پتلی لمبی ٹانگوں والے لوگ گرمی میں تیز کیسے بھاگ لیتے ہیں؟

اگر آپ ایک میراتھون دوڑنے والے ہیں اور عمدہ کارکردگی دکھانا چاہتے ہیں تو آپ کی تربیت کے ساتھ ساتھ آپ کی جسمانی ساخت بھی اتنی ہی اہم ہے۔  ایک مطالعے میں 170 افراد کے بارے میں تحقیق سے معلوم ہوا ہے کہ لمبی اور پتلی ٹانگوں والے افراد گرم موسم میں اور چھوٹے قد کے چوڑے سینوں والے لوگ سرد موسم میں اچھی کارکردگی دکھاتے ہیں۔  امریکہ کے ڈارٹ ماؤتھ کالج میں حیاتیاتی علوم کے پروفیسر اور تحقیق کے مصنف پروفیسر ریان کیلس بیک کا کہنا ہے کہ ان کی تحقیق ان اولین تحقیقوں میں سے ایک ہے جس میں یہ بات سامنے آئی ہے کہ انسان کی جسمانی خصوصیات یعنی فزیاوجی کو آب و ہوا کے مطابق ڈھالا جا سکتا ہے تا کہ جسمانی کارکردگی کو بہتر بنایا جا سکے۔ ان کا کہنا ہے کہ ’عالمی  درجہ حرارت اور آب و ہوا نے انسانی جسم کو اس طرح سے دکھائی دینے اور کام کرنے  کے لیے ڈھالا ہے جس طرح وہ آج  ہیں۔ لہذا آئرن مین ٹرائیتھلونز، میراتھن اور دیگر سخت مقابلوں میں کچھ مرد اپنے جسم کی ساخت اور درجہ حرارت کی بنیاد پر دوڑ کے لیے مقابلے کے دوسرے شرکا سے زیادہ موزوں ہو سکتے ہیں۔‘  انسان جانوروں کی طرح ہو سکتے ہیں جن میں سردی سے ڈھلنے والی انواع شامل ہیں جن کے اعضا گرمی کے نقصان کو محدود کرنے کے لیے تنو مند، چھوٹے یا موٹے ہو جاتے ہیں۔ اور گرم آب و ہوا میں ٹھنڈا رہنے کے لیے انسانوں اور جانورں کے پتلے بنائے جاتے ہیں۔  پی ایل او ایس ون نامی جریدے میں شائع ہونے والی اس تحقیق میں کم از کم دو آئرن مین مقابلوں میں حصہ لینے والے 171 ٹرائی ایتھلیٹس کا تجزیہ کیا گیا جن میں سے ایک گرم مقام پر اور دوسرا سرد مقام پر تھا اور مقابلوں کی تصاویر کی بنیاد پر کھلاڑیوں کے جسم کی پیمائش کے لیے سافٹ ویئر کا استعمال کیا گیا۔  ٹرائی ایتھلیٹس کو اس مطالعے کے لیے اس لیے چنا گیا کیونکہ ان کے ایونٹ انسانی جسم کی ساخت اور کارکردگی پر ہونے والے اثرات کا جائزہ لینے کے لیے بہترین تھے۔  ’پروفیسر ریان کیلس بیک کا کہنا ہے کہ ’ایک ایونٹ، خاص طور پر دوڑ ہمیں انسانی ارتقا کے بارے میں بتاتا ہے اور باقی یعنی دو تیراکی اور سائیکلنگ اتنے اہم نہیں۔ اس نے تقابل زیادہ آسان کر دیا۔ ‘ ایتھلیٹس پر زور دیا جاتا ہے کہ تربیت  کے ساتھ ساتھ  وہ اس بارے میں سوچیں کہ ان کے جسم کی ساخت اور قسم کس آب و ہوا کے لیے قدرتی طور پر موزوں ہوسکتی ہے۔  پروفیسر کیلس بیک کا کہنا تھا کہ ’جو لوگ بہترین کارکردگی دکھانا چاہتے ہیں انھیں ریس کے مقامات اور اوسط درجہ حرارت کے بارے میں سوچنا چاہیے اور وہ اس بات کی بنیاد پر جگہ کا انتخاب کر سکتے ہیں کہ ان کے جسم کی قسم کو کس طرح پرفارم کرنے کے لیے ڈھالا گیا ہے۔‘


Summary: ایک ایسے وقت میں جب رواں سال ہونے والے ایشیا کپ سے متعلق پہلے ہی ایک غیر یقینی صورتحال تھی پاکستان کرکٹ بورڈ  کے چیئرمین نجم سیٹھی کے انڈین میڈیا کو دیے حالیہ بیان نے سرحد پار ایک طوفان برپا کردیا ہے۔

نجم سیٹھی کا انٹرویو: ’ورلڈ کپ کے لیے انڈیا جانے کا فیصلہ شاہد آفریدی نہیں حکومت کرے گی‘

ایک ایسے وقت میں جب رواں سال ہونے والے ایشیا کپ سے متعلق پہلے ہی ایک غیر یقینی صورتحال تھی پاکستان کرکٹ بورڈ (پی سی بی) کے چیئرمین نجم سیٹھی کے انڈین میڈیا کو دیے اس حالیہ بیان نے سرحد پار سوشل میڈیا پر ایک طوفان برپا کردیا ہے۔  انڈیا میں جہاں اُن کے ورلڈکپ میں شرکت سے متعلق بیان پر تنقید ہو رہی ہے وہیں پاکستان میں بھی ان کے اس بیان پر ملا جُلا ردعمل سامنے آیا۔ ایک طرف کرکٹ شائقین نجم سیٹھی کو سراہتے نظر آئے کہ ان کا انڈیا نہ جانے کا فیصلہ انصاف پر مبنی ہے جبکہ دوسری جانب سابق پاکستانی کرکٹر شاہد آفریدی نے کہا کہ ’ایسا بیان نہیں دینا چاہیے تھا بلکہ بچوں کو کہنا چاہیے تھا کہ وہ جا کر کھیلیں اور ورلڈ کپ جیت کر آئیں۔‘ پی سی بی کے سربراہ نجم سیٹھی نے ایسا سخت موقف کیوں اپنایا، ایشیا کپ اور ورلڈکپ سے متعلق ان کی ٹیم کو لے کر کیا توقعات ہیں۔ ان سب سوالوں کے لیے بی بی سی نے ان سے خصوصی گفتگو کی ہے۔  بی بی سی کو دیے گئے خصوصی انٹرویو میں پی سی بی چیئرمین نجم سیٹھی کا کہنا تھا کہ ’ورلڈ کپ کے لیے انڈیا جانے کا فیصلہ شاہد آفریدی کا نہیں اور نہ ہی یہ جے شاہ یا میرا ہے۔ یہ فیصلہ اُس جانب انڈین حکومت کا ہے اور اِدھر پاکستانی حکومت کا ہے۔‘  اس بیان کا پس منظر کچھ یوں ہے کہ انڈیا نے گذشتہ سال اکتوبر میں ہی پاکستان کو دو ٹوک جواب دے دیا تھا کہ وہ سکیورٹی خدشات کے باعث ایشیا کپ کھیلنے پاکستان نہیں آئیں گے۔ پی سی بی چیئرمین نے گذشتہ کئی دنوں میں درجنوں انٹرویوز دیے ہیں جن میں سے زیادہ تر انڈین میڈیا کو دیے گئے۔ اس حوالے سے میں نے نجم سیٹھی سے پوچھا کہ اتنے سارے انٹرویوز کا مطلب کہیں یہ تو نہیں کہ جن سے آپ براہ راست بات کرنا چاہتے ہیں وہاں سے آپ کو کوئی خاطر خواہ جواب نہیں مل رہا؟ پی سی بی نے یہ واضح کردیا ہے کہ رواں سال انڈیا میں ہونے والے ورلڈ کپ میں پاکستان کرکٹ ٹیم کی شرکت حکومتی اجازت سے مشروط ہے۔  پاکستان کرکٹ بورڈ نے باضابطہ طور پر نئی سیلیکشن کمیٹی کا اعلان تو نہیں کیا مگر بی بی سی کو دیے گئے خصوصی انٹرویو میں چیئرمین پی سی بی نے کمیٹی کے ارکان کے نام بتا دیے۔ نجم سیٹھی کے مطابق نئی سیلیکشن کمیٹی کی سربراہی ہارون رشید کریں گے جبکہ دیگر ارکان میں مکی آرتھر، گرانٹ بریڈبرن اور حسن چیمہ شامل ہوں گے۔  کم میچ پریکٹیس کے معاملے پر بات کرتے ہوئے نجم سیٹھی کا کہنا تھا کہ ’پہلے تو میں بہت پُر امید ہوں کہ ایشیا کپ ضرور ہوگا لیکن اگر وہ  کسی بھی وجہ سے نہیں  ہوتا تو بورڈ نے اس کی جگہ ایک سہ فریقی سیریزکرانے کا پلان بنایا ہے جو ایشیا کپ کی مقرر کردہ تاریخوں پر منعقد ہوگی۔‘


’ناممکن کچھ نہیں‘ دونوں ٹانگوں سے معذور سابق گورکھا فوجی نے ماؤنٹ ایورسٹ سر کر لی

افغانستان میں اپنی دونوں ٹانگیں گنوانے والے فوجی نے کوہ پیمائی کی تاریخ میں اپنا نام روشن کرنے کی خواہش دل میں لیے، دنیا کی سب سے بلند ترین چوٹی ماؤنٹ ایورسٹ کو سر کر لیا ہے۔ گورکھا رجمنٹ میں ایک سابق سپاہی ہری بدھا ماگر دونوں ٹانگوں سے معذور ہیں مگر انھوں نے اس پہاڑ کا سمٹ  کر لیا ہے۔ کینٹربری میں رہنے والے 43 سالہ ہری نے ’دوسروں کی حوصلہ افزائی کرنے‘ اور معذوری کے بارے میں تصورات تبدیل کرنے کا چیلنج قبول کیا۔ ان کی ٹیم کے مطابق وہ جمعے کے دن دوپہر تین بجے سمٹ کر چکے تھے۔ سیٹلائٹ فون کال کے ذریعے انھوں نے ٹیم کو بتایا کہ یہ میری توقعات سے زیادہ مشکل تھا۔  انھوں نے کہا کہ اگرچہ وہ تکلیف میں تھے اور انھیں زیادہ وقت بھی لگ رہا تھا مگر وہ رکے نہیں اور چوٹی کی جانب بڑھتے گئے۔ سنہ 2010 میں افغانستان میں ایک دیسی ساختہ بم (آئی ای ڈی) پر قدم رکھنے کے بعد ہری اپنی ٹانگوں سے محروم ہو گئے تھے۔ ہری تین بچوں کے والد ہیں۔ وہ بتاتے ہیں کہ اُس دھماکے کے بعد جب وہ ہوش میں آئے تو انھیں لگا کہ ان کی ’زندگی ختم ہو گئی ہے‘ لیکن سکیئنگ، گولف، سائیکلنگ اور پہاڑ چڑھے سے ان کا اعتماد بحال ہوا۔ وہ 11 دن پہلے نیپالی کوہ پیماؤں کی ایک ٹیم کے ساتھ روانہ ہوئے تھے۔ اس ٹیم کی قیادت کرش تھاپا کر رہے تھے جو خود گورکھا رجمنٹ ک حصہ رہ چکے ہیں۔ وہ بتاتے ہیں کہ جب چڑھائی مشکل ہوئی تو اس وقت ان کے خاندان کا خیال اور ٹیم کے ہر شخص کی مدد نے انھیں آگے بڑھتے رہنے کا حوصلہ دیا۔ وہ کہتے ہیں کہ ’میرا مقصد معذوری کے بارے میں تاثرات کو تبدیل کرنا اور پہاڑوں پر چڑھنے کے لیے دوسروں کی حوصلہ افزائی کرنا ہے۔‘ ’چاہے آپ کے خواب کتنے ہی بڑے کیوں نہ ہوں، چاہے آپ کی معذوری آپ کے لیے کتنی مشکلات کا سبب کیوں نہ ہو۔۔۔ دنیا میں ناممکن کچھ بھی نہیں ہے۔‘ کوہ پیماؤں کی یہ ٹیم اب آرام کر رہی ہے اور ہری اگلے ہفتے برطانیہ واپس آئیں گے۔


41 سال کے دھونی جو آٹھویں نمبر پر بیٹنگ کر کے بھی آئی پی ایل کے پسندیدہ کرکٹر ہیں

انڈیا کے مایہ ناز وکٹ کیپر بلے باز اور سابق کپتان مہندر سنگھ دھونی نے بین الاقوامی کرکٹ سے ریٹائرمنٹ کے چار سال بعد کامیابی کے ساتھ خود کو اپنی انڈین پریمیئر لیگ (آئی پی ایل) ٹیم چینئی سپر کنگز کے لیے ایک مضبوط لوئر آرڈر بیٹسمین میں تبدیل کر لیا ہے۔ سپورٹس جرنلسٹ سریش مینن کرکٹ کے 41 سالہ سپر سٹار کے نئے اوتار پر یہ تحریر لکھتے ہیں۔ دھونی سنہ 2008 کے آئی پی ایل کے افتتاحی ایڈیشن میں سب سے مہنگے کھلاڑی تھے۔ پندرہ سال بعد بھی وہ چینئی سپر کنگز (سی ایس کے) کے سب سے قیمتی کھلاڑی بنے ہوئے ہیں اور اپنے آپ میں ان تمام چیزوں کا مجموعہ ہیں جو اس ٹی 20 ٹورنامنٹ کا سب سے زیادہ دلچسپ اور بہترین تصور ہے۔ چار سال قبل دھونی نے انٹرنیشنل کرکٹ سے ریٹائرمنٹ کا اعلان کیا تھا۔ اس کے بعد سے ہر سال ان کے تمام طرز کی کرکٹ چھوڑنے کے سوال نے ناقدین اور شائقین کے ذہنوں کو یکساں طور پر پریشان کیا ہے۔  لیکن دھونی کے ذہن میں دوسری چیزوں نے  قبضہ کر رکھا ہے اور وہ یہ ہے کہ وہ اپنی ٹیم کو ایک اور کپ دینا چاہتے ہیں۔ وہ پہلے ہی چار بار اس کپ کو جیت چکے ہیں لیکن اس بار جیت کر وہ اسے پانچ کرنا چاہتے ہیں اور ممبئی انڈینز کی برابری کرنا چاہتے ہیں۔ دھونی آئی پی ایل میں سب سے اصلی کپتان بنے ہوئے ہیں، یہ وہ بندرگاہ ہے جہاں نوجوان اور اکثر اعتماد سے محروم کھلاڑی پناہ حاصل کرتے ہیں۔ بس یہی توقع کی جاتی ہے۔ وہ جولائی میں 42 سال کے ہو جائیں گے، اور ممکنہ طور پر صرف کپتانی کے لیے ہی ٹیم میں جگہ کے قابل ہیں، نہ صرف اپنی زیرک حکمت عملی کی وجہ سے بلکہ ان نوجوان کھلاڑیوں کو سہارا دینے کے لیے جو ان کی طرف امید کی نظروں سے دیکھتے ہیں۔ جب وہ انڈین ٹیم کے کپتان تھے تو دھونی نے ایک بار کہا تھا کہ وہ صرف ایک ایسی ٹیم چاہتے ہیں جو وقت پڑنے پر خود کو ٹرک کے سامنے پھینک دے۔ اور انھیں سی ایس کے میں ایسی ہی ٹیم ملی ہے۔ 41 سال کی عمر میں ٹی 20 کھیلنے کے قابل ہونے کے لیے اس قسم کی خود آگاہی اور فٹنس کی ضرورت ہوتی ہے جس کا دھونی مظاہرہ کر رہے ہیں۔ اس کے بعد اس کے لیے جذبہ بھی درکار ہے خاص طور پر  ایسی صورت میں جب آپ کو خود کو ثابت کرنے کی بھی ضرورت نہ ہو۔ ان تمام سالوں میں کوئی بھی دھونی کے دماغ میں نہیں جھانک سکا ہے۔ ہر بار جب انھوں نے اپنی ریٹائرمنٹ کا اعلان کیا، پہلے سرخ بال سے، اور پھر سفید بال کی کرکٹ سے، انھوں نے سب کو حیران کردیا۔ کیا یہ آئی پی ایل میں ان کا آخری سال ہوگا؟ شاید ہاں، یا شاید نہیں۔


فری ہٹ پر بولڈ کے بعد رن: ٹی 20 ورلڈ کپ میں پاکستان اور انڈیا کے تنازعے کی یاد ایک بار پھر تازہ

ٹی ٹوئنٹی ورلڈ کپ 2022 میں انڈین ٹیم کو روایتی حریف پاکستان کے خلاف میچ جیتنے کے لیے تین گیندوں پر پانچ رنز درکار تھے جب سٹرائیک پر موجود بلے باز وراٹ کوہلی کو محمد نواز نے فری ہٹ گیند پر بولڈ کر دیا تھا۔  لیکن بولڈ ہونے کے بعد کوہلی نے تین رن بھاگ لیے اور امپائر نے ان رنز کو ’بائیز‘ قرار دیا۔ اس کے بعد امپائر اور پاکستانی کپتان بابر اعظم کے درمیان ایک  بحث ہوئی۔ بابر چاہتے تھے کہ گیند کو فری ہٹ ہونے کی وجہ سے سٹمپ پر لگتے ہی ’ڈیڈ بال‘ قرار دینا ہوگا۔ صرف تین رنز اس اہم میچ میں متنازع بن گئے، جسے انڈیا آخری بال پر جیت گیا۔  کرکٹ کی گورننگ باڈی کے ذریعے کھیل کے قوانین میں اعلان شدہ حالیہ ترمیم اور پھر اسے واپس لینے کے اعلان نے پھر سے اس تنازعے کی یاد کو تازہ کر دیا۔  پیر کو کرکٹ کے قوانین میں تبدیلی کا اعلان کرتے ہوئے آئی سی سی نے اعلان کیا تھا کہ اس نے ’فری ہٹ‘ سے متعلق قانون میں معمولی تبدیلی کی ہے جس کے تحت ’فری ہٹ‘ پر اگر بلے باز بولڈ ہوتا ہے تو اس صورت میں اگر وہ بھاگ کر رن بنائے تو انھیں ’بائی‘ کے برعکس بلے باز کے انفرادی سکور کے طور پر شمار کیا جائے گا۔  ویب سائٹ کرک انفو کے مطابق اس تبدیلی کے اعلان کے کچھ دیر بعد آئی سی سی نے واضح کیا کہ قانون اپنی پرانی شکل میں ہی برقرار ہے یعنی اگر کوئی بلے باز ’فری ہٹ‘ پر بولڈ ہوتا ہے تو اس کے بعد بنائے گئے رنز اضافی رنز ہی شمار ہوں گے۔ آئی سی سی نے فری ہٹ پر سکور کے علاوہ بھی کرکٹ سے متعلق چند دیگر قوانین میں تبدیلی کی ہے جن میں سے ایک کے مطابقً کیچ لینے پر فیلڈ پر موجود امپائر اب آوٹ کے اعلان کے لیے ’سافٹ سگنل‘ نہیں دیں گے۔  نئے قوانین کے مطابق فیلڈ پر موجود امپائرز اب ٹی وی امپائر سےمشورہ کر حتمی فیصلہ دیں گے۔  ایک اور قانون میں تبدیل کے تحت  آئی سی سی نے ’ہائی رسک‘ پوزیشنوں پر کھلاڑیوں کے لیے ہیلمٹ پہننا لازمی قرار دیا ہے۔  اس میں تیز گیند بازوں کا سامنا کرنے والے بلے باز، سٹمپ کے قریب کھڑے وکٹ کیپر اور وکٹ کے سامنے بلے بازوں کے قریب کھڑے فیلڈرز شامل ہیں۔  ساتھ ہی یہ بھی اعلان کیا گیا ہے کہ اگر ٹیسٹ میچ کے دوران قدرتی روشنی کی کمی ہوتی ہے تو ’فلڈ لائٹ‘ کا استعمال کیا جا سکتا ہے اور ٹیسٹ میچ میں اگر ضرورت ہو چھٹے روز کو ’ریزرو ڈے‘ کرطور پر استعمال کیا جا سکتا ہے۔


Summary: ’کارنرڈ ٹائیگرز‘ کی اصطلاح پاکستانی کرکٹ میں سنہ 1992 کے ورلڈ کپ میں سامنے آئی جب کپتان عمران خان ٹاس کے موقع پر ایک سفید شرٹ پہننے لگے جس پر ٹائیگر بنا ہوتا تھا۔ پاکستانی ٹیم کے موجودہ مینیجر ریحان الحق کہتے ہیں کہ ’دی پاکستان وے اسی شناخت میں ارتقا کا عمل ہے۔‘

’دی پاکستان وے‘: وہ جارحانہ حکمتِ عملی جو پاکستانی کرکٹ ٹیم نے ورلڈ کپ کے لیے اپنائی ہے

اس کی تازہ ترین مثال گذشتہ ٹی ٹوئنٹی ورلڈ کپ کی ہے جب ایک موقع پر پاکستان کے سیمی فائنل تک رسائی کے امکانات صرف چار فیصد تھے، تاہم پھر پاکستان نے کم بیک کرتے ہوئے ورلڈ کپ کا فائنل بھی کھیلا۔ اس کی سب سے مقبول مثال 1992 کے ورلڈ کپ کی دی جاتی ہے جب پاکستان نے ایک ناقابلِ یقین صورتحال سے کم بیک کرتے ہوئے ورلڈ کپ جیتا تھا۔  پاکستانی کرکٹ ٹیم کے مینیجر ریحان الحق پاکستان کرکٹ ٹیم اور ریال میڈرڈ کے درمیان مماثلت دیکھتے ہوئے کہتے ہیں کہ ’چیمپیئنز لیگ فٹبال میں جیسے ریال میڈر ایک نئے لیول پر آ جاتی ہے کیونکہ انھیں یقین ہوتا ہے کہ ہم نے یہ پہلے بھی کیا ہے اور اب ہم یہ دوبارہ کرنے کی بھی صلاحیت رکھتے ہیں۔ ریحان کے مطابق ’دی پاکستان وے کا مطلب یہ ہے کہ کیونکہ پاکستانی قوم مشکل وقت کے باوجود ابھر کر سامنے آنے والی قوم ہے اس لیے ہم یہ کہہ سکتے ہیں کہ ہم سب میں مشکل وقت میں کم بیک کرنے کی صلاحیت پہلے سے موجود ہے۔ خیال رہے کہ ’کارنرڈ ٹائیگرز‘ کی اصطلاح پاکستانی کرکٹ میں سنہ 1992 کے ورلڈ کپ میں سامنے آئی تھی جو پاکستان کے اس وقت کے کپتان عمران خان نے متعارف کی تھی۔ وہ ٹاس کے موقع پر ایک سفید شرٹ پہننے لگے تھے جس پر ٹائیگر بنا ہوا تھا۔  ’بابر اعظم جانتے ہیں کہ ٹیم سے کہاں اور کس موقع پر غلطیاں ہوئیں اور ان سب کو اس بات کا بھی علم ہے کہ یہ ٹیم پاکستان کی وائٹ بال کی سب سے عظیم ٹیم کے طور پر جانی جا سکتی ہے۔‘ ریحان الحق کا کہنا تھا کہ گذشتہ چند برسوں میں اس ٹیم کی بڑے ٹورنامنٹس میں ناک آؤٹ سٹیجز میں ہارنے کے زخم نے بھی اس شناخت کو جنم دیا ہے۔ انھوں نے کہا کہ ’بابر اعظم جانتے ہیں کہ ٹیم سے کہاں اور کس موقع پر غلطیاں ہوئیں اور ان سب کو اس بات کا بھی علم ہے کہ یہ ٹیم پاکستان کی وائٹ بال کی سب سے عظیم ٹیم کے طور پر جانی جا سکتی ہے۔ یوں اوبنٹو اس ٹیم کی سنہ 2008 کی مہم کا حصہ بنا اور کھلاڑی ایک دوسرے پر انحصار کرنے لگے اور یوں فائنل میں ایک موقع پر جب مخالف ٹیم لیکرز کو کم بیک کے نتیجے میں ہرانے میں کامیاب ہوئے اور 20 سالوں میں پہلی مرتبہ ٹائٹل جیت سکے۔  کرکٹ کی بات کی جائے تو آسٹریلوی ٹیم کی جانب سے سنہ 2018 میں بال ٹیمپرنگ سکینڈل جسے بعد میں ’سینڈ پیپر گیٹ‘ کا نام دیا گیا تھا کے بعد ’ایلیٹ آنیسٹی‘(دیانت داری) کی شناخت یا اقدار سامنے آیا تھا جو اس وقت کے کوچ جسٹن لینگر کی جانب سے سامنے آیا تھا۔


Summary: ماضی میں سرکس میں کام کرنے والی معمر خاتون جن کی عمر تین ماہ بعد 100 برس ہو جائے گی ’زپو سرکس شو‘ کے ’گرینڈ فائنل‘ کا حصہ تھیں۔ اس کے بعد ان کا کہنا تھا کہ انھوں نے اس تجربے سے ’واقعی لطف اٹھایا‘۔

100ویں سالگرہ سے قبل سرکس شو میں شرکت: ’ہمیشہ سے چاہتی تھی مجھ پر چاقو پھینکے جائیں‘

99 سالہ خاتون نے سرکس شو کے اس اعصاب شکن کھیل میں حصہ لینے کی دیرینہ خواہش پوری کی جس میں ایک شخص پر چاقو پھینکے جاتے ہیں۔  شارنفورڈ کے علاقے لیسٹر شائر سے تعلق رکھنے والی اینی ڈوپلاک نے جمعے کو ’کوونٹری‘ میں ایک پُرجوش ہجوم کے سامنے تیز دھار والے چاقو کا سامنا کرنے کے لیے رِنگ میں قدم رکھا۔  ماضی میں سرکس میں کام کرنے والی معمر خاتون، جن کی عمر تین ماہ بعد 100 برس ہو جائے گی، ’زپو سرکس شو‘ کے ’گرینڈ فائنل‘ کا حصہ تھیں۔ ان کا کہنا تھا کہ انھوں نے اس تجربے سے ’واقعی لطف اٹھایا۔‘ پیدل چلنے کے لیے لاٹھی کا سہارا حاصل کرتے ہوئے اینی ڈوپلاک ایک بورڈ کے سامنے کھڑی ہو گئیں۔ ان پر ایک پیشہ ور چاقو پھینکنے والے نے اپنے فن کا مظاہرہ کیا۔  انھوں نے اپنی بیٹی کو قائل کیا تھا کہ وہ اپنے سابق مینیجر اور سرکس کے بانی مارٹن برٹن سے کہیں کہ وہ انھیں حصہ لینے دیں۔ مارٹن برٹن نے کہا کہ ’اینی نے 30 برس قبل میرے لیے پوسٹر لگانے کا کام کیا تھا۔‘ ’وہ اس وقت 70 سال کی تھیں اور اگست میں وہ 100 سال کی ہو جائیں گی۔‘ انھوں نے سامعین کو بتایا کہ ان کی سابقہ ملازمہ نے ایک رات پہلے شو دیکھا تھا اور انھوں نے اپنی 100ویں سالگرہ کی تقریب کے انعام کے طور پر اس اعصاب شکن شو کا حصہ بننے کی فرمائش کر ڈالی۔  پرفارمنس کے بعد انھوں نے کہا کہ ’میں ہمیشہ سے یہ چاہتی تھی کہ مجھ پر چاقو پھینکے جائیں۔‘ ان کے مطابق ’میں اگلے مقابلے کے لیے تیار ہوں۔‘


’فیلڈر پر نٹ بولٹ پھینکے گئے‘ نو بال تنازع کے بعد آئی پی ایل میچ روکنا کیوں پڑا

انڈیا کے معروف شہر حیدرآباد میں نہ بارش ہوئی نہ موسم خراب تھا اور نہ ہی لائٹس کا مسئلہ پیدا ہوا لیکن اچانک آئی پی ایل کا 58 واں میچ عارضی طور پر روکنا پڑ گیا۔ یہ میچ سن رائزرس حیدرآباد (ایس آر ایچ) اور سپر جائنٹس لکھنؤ (ایل ایس جی) کے درمیان کھیلا جا رہا تھا اور دونوں ٹیموں کو ٹورنامنٹ میں اپنی امید قائم رکھنے کے لیے میچ جیتنا ضروری تھا، ایسے میں مقابلہ سخت ہونا حیرت کی بات نہیں تھی۔ ایک گیند بعد ہی اچانک کھیل کو عارضی طور پر روک دینا پڑا اور کھیل تقریبا دس منٹ تک رکا رہا۔ امپائر کے فیصلے پر ایسا رد عمل نادر تھا۔ حیدرآباد کے ناظرین نے اتنے پر ہی بس نہیں کیا۔ لکھنؤ کی ٹیم کے مینٹور اور انڈیا کے سابق کپتان گوتم گمبھیر کے منظر نامے پر آتے ہی 'کوہلی کوہلی' کا شور مچانا شروع کر دیا۔  خیال رہے کہ گذشتہ حال ہی میں کوہلی اور گوتم گمبھیر کے درمیان تلخ کلامی کے منظر دیکھے گئے۔ یہ بات جگ ظاہر ہے کہ دونوں کھلاڑیوں میں بہت زیادہ ہم آہنگی نہیں ہے اور ایک قسم کا مسابقہ رہتا ہے جس کا اظہار وقتا فوقتا ہو جاتا ہے۔ جب بنگلور میں ایل ایس جی کی ٹیم نے آخری گیند پر ہاری بازی جیت لی تھی تو گوتم گمبھیر نے وہاں کی بھیڑ کو خاموش رہنے کا اشارہ کیا تھا جسے بنگلور کے حامیوں نے بہت پسند نہیں کیا۔  پھر جب کوہلی کی ٹیم رائل چیلنجرز بنگلور اپنا دوسرا میچ کھیلنے لکھنؤ پہنچی تو کوہلی نے بھیڑ کو خوب شور مچانے پر ابھارا اور ميچ انتہائی جوش و جنون کے ساتھ کھیلا گیا اور پھر آر سی بی کی جیت کے بعد کھلاڑیوں میں تلخ کلامی اور مصالحت کا ایک سلسلہ نظر آیا جسے انڈین میڈیا میں خوب جگہ ملی۔ دریں اثنا حیدرآباد کے میچ کے بارے میں باضابطہ طور پر کوئی بیان نہیں دیا گیا ہے لیکن کرکٹ کے مداح اسے اچھا شگون نہیں مانتے۔  بعض لوگوں نے لکھا ہے کہ باقی آئی پی ایل کے میچز حیدرآباد میں نہیں ہونے چاہییں جبکہ ایک دو صارف نے تو یہاں تک لکھا ہے کہ ورلڈ کپ کا میچ بھی حیدرآباد میں نہیں ہونا چاہیے۔ بہر حال کلاسن اور عبدالصمد کی اچھی اننگز کی بدولت حیدرآباد کی ٹیم نے چھ وکٹوں کے نقصان پر 182 رنز بنائے جسے نکولس پورن کی آتشی بلے بازی کی وجہ سے لکھنؤ نے چار گیند پہلے ہی حاصل کر لیا۔  اب صورت حال یہ ہے کہ سن رائزرس حیدرآباد کے تین میچز بچے ہیں لیکن اس کی ٹاپ چار ٹیموں میں پہنچنے کی امید تقریبا معدوم ہو چلی ہے جبکہ لکھنؤ کی ٹیم فی الحال چوتھے نمبر پر ہے اور اس کے حالات امید افزا ہیں۔


Summary: انڈیا کی پہلی خاتون پیشہ ور پہلوان کے طور پر شہرت پانے والی حمیدہ بانو کا تعلق مرزا پور سے تھا۔ اپنی دلیری سے انھوں نے کُشتی کو خصوصی طور پر مردوں کا کھیل سمجھے جانے والے تصور کو ختم کیا جس کی بنا پر انھیں انھیں ’علی گڑھ کی ایمازون‘ بھی کہا جانے لگا۔

جب انڈیا کی پہلی خاتون پہلوان حمیدہ بانو نے کہا ’مجھے دنگل میں ہرانے والا مجھ سے شادی کر سکتا ہے‘

بعد میں انڈیا کی پہلی خاتون پیشہ ور پہلوان کے طور پر شہرت پانے والی حمیدہ بانو اپنی دلیری سے ملک کے روایتی افسانوں کو الٹ رہی تھیں جن میں کشتی کو خصوصی طور پر مردوں کا کھیل سمجھا جاتا تھا۔ انھیں ’علی گڑھ کی ایمازون‘ کہا جانے لگا جہاں پر وہ اپنے آبائی شہر مرزا پور سے سلام نامی ایک پہلوان کی استادی میں کشتی کی تربیت کے لیے منتقل ہو گئی تھیں۔ انھوں نے لکھا، ’ان سے کسی بھی عورت کا مقابلہ نہیں کیا جا سکتا ہے، بلکہ حریفوں کی کمی نے انھیں مخالف جنس کے لوگوں کو چیلنج کرنے پر مجبور کیا ہوگا۔‘ حمیدہ بانو کے رشتے داروں سے بات چیت سے یہ معلوم ہوتا ہے کہ حریفوں کی کمی کے علاوہ معاشرے کی قدامت پسندی نے انھیں گھر کو ترک کر کے علی گڑھ منتقل ہونے پر مجبور کیا تھا۔  فیمنسٹ مصنفہ قرۃ العین حیدر اپنی آٹوبایوگرافیکل کہانی ’ڈالن والہ‘ میں حمیدہ بانو کا ذکر کرتے ہوئے بتاتی ہیں کہ ممبئی میں 1954 ایک ’عظیم الشان آل انڈیا دنگل‘ کا انعقاد کیا گیا تھا جس میں انھوں نے کمال دکھایا تھا۔  اس وقت کے ریکارڈ سے پتہ چلتا ہے کہ حمیدہ بانو نے 1954 میں ممبئی میں روس کی ’مادہ ریچھ‘ کہلانے والی ویرا چستیلین کو بھی ایک منٹ سے کم وقت میں شکست دی تھی اور اسی سال انھوں نے یورپی پہلوانوں سے کشتی کرنے کے لیے یورپ جانے کے اپنے ارادوں کا اعلان کیا تھا۔ حمیدہ بانو کے بارے میں مزید جاننے کے لیے میں نے ان کے قریبی رشتہ داروں اور جاننے والوں کو تلاش کیا جو کہ اب ملک اور دنیا کے مختلف کونوں میں رہتے ہیں۔ ان سے گفتگو سے یہ ظاہر ہوتا ہے کہ حمیدہ بانو کا یورپ جانے کا اعلان ان کی کشتی کے کیریئر کے زوال کی وجہ ثابت ہوا۔  حالانکہ انھوں نے اپنے بچوں کو علی گڑہ یا مرزا پور جانے سے سختی سے منع کیا تھا، سلام پہلوان کی بیٹی سہارا، جو کہ علی گڑھ میں مقیم ہیں، نے مجھے بتایا کہ جب وہ بستر مرگ پر تھے تو حمیدہ ان سے ملنے ایک بار علی گڑھ واپس آئی تھیں۔ حالانکہ مرزا پور میں حمیدہ کے رشتے دار اس معاملے پر بات کرنے سے کتراتے ہیں لیکن علی گڑھ میں سلام پہلوان کے رشتے داروں سے گفتگو کے دوران ایک اہم خلاصہ ہوا اور وہ یہ کہ ان کے مطابق حمیدہ بانو نے اصل میں سلام پہلوان سے شادی کی تھی اور وہ بھی آزادی سے پہلے۔ سہارا نے بتایا کہ حمیدہ بانو کے والدین ان کے مردوں کا کھیل کھیلنے یعنی کشتی لڑنے کے خلاف تھے۔ اسی دوران سلام پہلوان ان کے شہر کے دورے پر گئے جس نے انھیں باہر نکلنے کا موقع فراہم کیا۔


Summary: کلیئر لومس کا اگرچہ چھاتی سے نچلہ حصہ شل ہے مگرپھر بھی انھوں نے اپنی اس معذوری کو مجبوری یا محرومی نہیں بننے دیا۔ کلیئر کی نظر نئے نئے ریکارڈ بنانے پر ہے۔ انھوں سپر بائیک 80 میل فی گھنٹہ سے زائد کی رفتار سے چلا کر نیا ریکارڈ اپنے نام کیا ہے۔

’گھوڑے سے گری تو موٹرسائیکل سوار بنی، خواب میں بھی نہیں سوچا تھا کہ کبھی دوڑ میں حصہ لے سکوں گی‘

کلیئر لومس کا اگرچہ چھاتی سے نچلہ حصہ شل ہے مگرپھر بھی انھوں نے اپنی اس معذوری کو مجبوری یا محرومی نہیں بننے دیا۔ کلیئر کی نظر نئے نئے ریکارڈ بنانے پر ہے۔ انھوں نے سپر بائیک 80 میل فی گھنٹہ سے زائد کی رفتار سے چلا کر نیا ریکارڈ اپنے نام کیا ہے۔  کلیئر کا کہنا ہے کہ سپر بائیک کی دوڑ میں حصہ لینے سے وہ ’آزاد‘ محسوس کرتی ہیں۔ کلیئر لومس سنہ 2007 میں گھڑ سواری کے ایک حادثے میں زخمی ہونے کے بعد سے چل پھر نہیں سکتی ہیں۔  تاہم وہ ہفتے کے روز شمالی آئرلینڈ میں نارتھ ویسٹ این ڈبلیو 200 کورس میں 128 کلومیٹر فی گھنٹہ سے زیادہ رفتار سے بائیک دوڑا کر اس ریس میں پہلی پوزیشن حاصل کرنے میں کامیاب ہوئی ہیں۔  لیسٹر شائر کے میلٹن موبرے سے تعلق رکھنے والی کلیئر لومس نے کہا کہ انھوں نے کبھی خواب میں بھی نہیں سوچا تھا کہ وہ ایسا کر پائیں گی۔  43 برس کی کلئیر نے اس مقابلے میں حصہ لینے کے لیے ایک خاص طرح سے ڈیزائن کردہ سپر بائیک کا استعمال کیا، جو ان کے جسم کے لیے موزوں تھا۔  کلیئر نے کہا کہ ’یہ ایک حیرت انگیز احساس تھا۔ جب میں اپنے حادثے کے بعد ہسپتال میں پڑی تھی تو میں نے کبھی خواب میں بھی نہیں سوچا تھا کہ میں ایسا کچھ بھی کر سکوں گی۔‘ ’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا قسطیں مواد پر جائیں ان کے مطابق ’میں بہت گھبرائی ہوئی تھی اور ہدف کی طرف بڑھنے میں ابھی خاصا وقت درکار تھا۔  ’جب میں ریس میں آگے بڑھ رہی تھی تو ایک سرخ مگر بے سود جھنڈا ہی ہر طرف لہرا رہا تھا۔ ان کے مطابق ’میں اپنے سینے کے نیچے کچھ محسوس نہیں کر سکتی تھی لیکن اپنے پیٹ میں ایک خوف کی کیفیت محسوس کر سکتی تھی۔  کلیئر کے مطابق ’جب میں 84 میل فی گھنٹہ کی رفتار پر آگے بڑھ رہی تھی تو اس سے مجھے آزادی کا احساس ہوا۔‘ ان کے مطابق ’مجھے ایک لمحے میں ہی لگا کہ یہ اب میرا مشغلہ بن چکا ہے۔‘ کلئیر لومس، جن کی گھڑ سواری کے حادثے میں پسلیاں ٹوٹ گئی تھیں، پھیپھڑے ناکارہ ہو گئے، گردن اور کمر کی ہڈی ٹوٹ گئی تھی نے ریڑھ کی ہڈی کے آپریشن کے لیے کام کرنے والی تنظیم ’نکولس سپنائنل انجری فاؤنڈیشن‘ کے لیے 4400 پاؤنڈ سے زائد کے عطیات جمع کیے۔  یہ تنظیم ریڑھ کی ہڈی کے زخم سے ہونے والی معذوری کے علاج پر تحقیق کر رہی ہے۔ این ڈبلیو 200 کے منتظم مروین وائٹ نے پہلے اس موقعے پر یہ کہا تھا کہ ’کلیئر نے جو کچھ حاصل کیا ہے وہ قابل ذکر ہے۔‘ ’ان کا عزم اور ہمت ہر ایک میں جذبہ پیدا کرتا ہے۔‘


Summary: ان کے ساتھ کچھ وقت بتا کر یہ معلوم ہو جاتا ہے کہ بیماری نے ان کی بینائی تو چھین لی لیکن ان کی شخصیت کی توانائی کو متاثر کرنے میں ناکام رہی۔

نابینا ریس ڈرائیور جو 180 کلومیٹر فی گھنٹہ کی رفتار سے گاڑی بھگا سکتے ہیں

ان کے کانوں سے منسلک سماعتی آلے کو دیکھ کر پتہ چلتا ہے کہ حقیقت میں وہ بہرے بھی ہیں۔  48 سالہ پاچو کانٹ کچھ دیکھ نہیں سکتے۔ وہ صرف روشنی کو محسوس کرنے کی صلاحیت رکھتے ہیں۔ ’ریٹینائٹس پگمینٹوسا‘ نامی بیماری نے ان کی بینائی کو متاثر کیا۔ 2005 میں وہ نابینا ہو گئے تھے۔ لیکن ان کے ساتھ کچھ وقت بتا کر یہ معلوم ہو جاتا ہے کہ اس بیماری نے ان کی بینائی تو چھین لی لیکن ان کی شخصیت کی توانائی کو متاثر کرنے میں ناکام رہی۔ جب ان کو گاڑی چلانا ترک کرنا پڑا تو وہ بتاتے ہیں کہ یہ ان کے لیے مشکل مرحلہ تھا لیکن انھوں نے زندگی کو اپنے شوق کے گرد ازسرنو ڈھالنے کا ارادہ کیا۔ اپنے دفتر میں وہ فون کے وائس اسسٹنٹ کی مدد سے اتنے متحرک انداز میں سودے طے کرتے ہیں کہ کبھی کبھی تو یہ سوچ پیدا ہوتی ہے کہ کیا وہ واقعی نابینا ہیں بھی یا نہیں۔ لیکن یہ شک اس وقت غائب ہو جاتا ہے جب وہ ورکشاپ میں داخل ہوتے ہیں۔ وہ اپنے دوست پیرو پولار کے کندھے کو پکڑ کر چلتے ہیں۔ دراصل یہ کہانی پیرو کے بغیر ادھوری ہے۔ جب انھوں نے ایک ساتھ مقامی ریسوں میں حصہ لینا شروع کیا تو پیرو گاڑی چلاتے تھے جبکہ پاچو گاڑی کے کام کاج، مرمت اور حکمت عملی کو دیکھتے تھے۔ یہ ایک عجیب خیال تھا لیکن کچھ تیاری کے بعد یہ حقیقت بن گیا۔ پیرو ہمیشہ ساتھ بیٹھ کر پاچو کو بتاتے ہیں کہ کس وقت کیا کرنا ہے۔ ریس کے سرکٹ پر تیاری کی مدد سے انھوں نے اشاروں کی ایک ایسی زبان تخلیق کر لی ہے کہ انجن کے شور میں بھی جب پاچو کو آواز سنائی نہیں دے سکتی، وہ ان کی بات پر عمل کر سکیں۔ مثال کے طور پر جب پیرو ان کی کلائی کو چھوتے ہیں تو پاچو کو علم ہو جاتا ہے کہ اب بریک لگانی ہے۔ اگر وہ دو بار چھوتے ہیں تو اس کا مطلب ہوتا ہے کہ زور سے بریک لگانی ہے۔  پریکٹس کے بعد پاچو نے ریس میں حصہ لینا شروع کیا تو ان کے مطابق وہ لوگوں کو دکھانا چاہتے تھے کہ ’کوئی مشکل بڑی نہیں ہوتی۔‘ پاچو ایک کاروباری آدمی ہیں، گاڑیوں کے شوقین اور ایک باپ بھی ہیں۔ ان کی 15 سالہ بیٹی اس وقت سے ان کے ساتھ رہتی ہے جب ان کی اپنی بیوی سے علیحدگی ہو گئی تھی۔ جب ان کی بیٹی پیدا ہوئی تو ان کی بینائی جا چکی تھی۔ وہ کہتے ہیں کہ ’اگر میری بینائی بحال ہوئی تو میں سب سے پہلے اپنی بیٹی کو دیکھوں گا۔‘ ان کو امید ہے کہ ایک دن سائنس کی مدد سے ان کی بینائی بحال ہو جائے گی۔


کم خرچ میں بہتر نتائج دینے والے ’مِسٹری سپنرز‘: کابل کی وہ خاص بات جو معیاری سپنرز پیدا کر رہی ہے

یہ چند سال پرانی بات ہے۔ راشد خان کو کابل کی ایک کرکٹ اکیڈمی کے ایک پروگرام میں بطور مہمان خصوصی بلایا گیا تھا۔ نوجوانوں میں بہت مقبول کرکٹر راشد خان کو دیکھ کر افغانستان کے کئی نوجوانوں نے کرکٹ کو اپنایا اور ان میں سے زیادہ تر نے ان ہی کی طرح سپن بولنگ میں اپنا ہاتھ آزمانے کا فیصلہ کیا۔ راشد خان، محمد نبی، مجیب الرحمان، نور احمد، رحمن اللہ گرباز اور نوین الحق ایسے چند نام ہیں جنھوں نے افغان کرکٹ کو دنیا بھر میں پہچان دی ہے۔ ان میں سے راشد، نور، گرباز اور نوین رواں سال آئی پی ایل میں مختلف ٹیموں کی نمائندگی کر رہے ہیں۔ ان میں سے چار افغان کھلاڑی اپنی بہترین سپن باؤلنگ کے لیے جانے جاتے ہیں۔ راشد خان گذشتہ دس سالوں سے ٹی ٹوئنٹی کے نمبر ون سپنر ہیں۔ 18 سالہ نور احمد نے بھی رواں سیزن میں گجرات ٹائٹن کی ٹیم میں اپنی جگہ مستحکم کر لی ہے۔ آئی پی ایل اور دیگر بڑی ٹی 20 لیگز میں جس ملک کے کھلاڑیوں کی سب سے زیادہ مانگ ہے وہ ویسٹ انڈیز ہے۔ ایک تو وہاں کے کرکٹرز انتہائی فطری انداز میں تیز اور کم دورانیے کے کرکٹ کھیلتے ہیں اور دوسری بات یہ کہ وہاں کے کھلاڑی قومی ٹیم چھوڑ کر ٹی ٹوئنٹی لیگز کھیلنے میں کوئی ہچکچاہٹ محسوس نہیں کرتے۔ اگر ہم رواں سال آئی پی ایل میں ویسٹ انڈیز کے کھلاڑیوں کی کارکردگی کی بات کریں تو کائلی میئرز اور نکولس پورن کے علاوہ کسی نے زیادہ متاثرکن مظاہرہ نہیں کیا۔ کرس گیل، پولارڈ اور براوو جیسے آئی پی ایل کے لیجنڈ کھلاڑی ریٹائر ہو چکے ہیں جبکہ آندرے رسل کا بیٹ اس سیزن میں زیادہ تر خاموش ہی رہا ہے۔ افغانستان کے کھلاڑیوں کی ایک اور خاصیت یہ ہے کہ انھیں بہت کم پیسوں میں خریدا گیا ہے۔ جب راشد خان کرکٹ نہیں کھیلتے تھے تو ان کا پسندیدہ کھیل غلیل چلانا تھا۔ جب وہ کرکٹ میں آئے تو بغیر کسی کوچ کی مدد کے انھوں نے اپنا باؤلنگ ایکشن بنایا جو غلیل کی ہی طرح ہدف پر تیز اور درست ثابت ہوا۔ ٹی ٹوئنٹی کرکٹ میں راشد خان نے 500 سے زیادہ وکٹیں حاصل کر رکھی ہیں جبکہ ٹی ٹوئنٹی انٹرنیشنل میں ان کی 129 وکٹیں ہیں اور اوسط بھی بہتر ہے۔ یہ تمام کھلاڑی ابھی نوجوان ہیں اور ان سے کئی سالوں تک اچھے کھیل کی توقع کی جا سکتی ہے اور اگر راشد خان کا ’ایک ہزار‘ سپنر ہونے کی بات دور دور تک بھی درست ہوتی ہے تو آنے والے دنوں میں دنیا بھر کی لیگز میں افغان کھلاڑیوں کا سیلاب آ جائے گا۔


’صرف 48 گھنٹوں میں ون ڈے کی نمبر ون ٹیم سے تیسری پوزیشن پر آ گئے‘

پاکستان نے نیوزی لینڈ کے خلاف ایک روزہ میچوں کی سیریز چار ایک سے جیت لی لیکن اتوار کی رات ہونے والے اس سیریز کے آخری میچ میں شکست کے باعث ون ڈے رینکنگ میں صرف 48 گھنٹے بعد پہلے نمبر سے پاکستان تیسری پوزیشن پر پہنچ گیا۔ پاکستان نے 300 رن کے ہدف کے تعاقب میں اننگز کا سست رفتاری سے آغاز کیا۔ فخر زمان بھی اپنی روایتی فارم میں نظر نہیں آئے اور امام الحق کی جگہ کھیلنے والے اوپنر شان مسعود بھی کچھ زیادہ متاثر نہیں کر سکے۔ پاکستان کا مجوعی سکور بھی اس وقت 66 ہی تھا اور چار وکٹیں گرنے کے بعد بظاہر میچ میں واپسی کے امکانات ختم ہو چکے تھے۔ اب تمام امیدیں افتخار احمد سے ہی جڑی تھیں۔ ایسے میں شاداب خان (14) اور اسامہ میر (20) نے کسی حد تک افتخار کا ساتھ دیا لیکن ان دونوں کے آؤٹ ہو جانے کے بعد میچ کا نتیجہ واضح ہو چکا تھا۔ پچھلے میچ کے آخری اوور میں اپنی بلے بازی کا رنگ دکھانے والے شاہین شاہ آفریدی اس بار صفر پر ہی آؤٹ ہو گئے۔ تاہم افتخار احمد نے ہمت نہیں ہاری۔ یکے بعد دیگرے دوسری جانب سے وکٹیں گرنے کا سلسلہ جاری رہنے کے باوجود ان کی بیٹنگ نے ہی میچ میں دلچسپی کا عنصر برقرار رکھا۔ 230 کے مجموعی سکور پر نو وکٹیں گر جانے کے بعد واحد دلچسپی صرف اس بات میں باقی تھی کہ کیا افتخار احمد اپنی سنچری کر سکیں گے یا نہیں۔ پاکستان کی اس پرفارمنس پر ایک صارف نے تبصرہ کیا کہ ’افتخار احمد بد قسمت رہے کہ پاکستان میچ نہیں جیت سکا لیکن شاداب خان شاہین آفریدی اسامہ میر نے بہت ہی خراب ناقابل یقین شاٹس کھیلیں۔‘  انھوں نے شان مسعود کو کھلانے کے فیصلے پر بھی تنقید کرتے ہوئے کہا کہ ’شان مسعود کی ٹیم میں جگہ نہیں بنتی اگر آج امام الحق کھیلتا تو پاکستان یقینی طور پر جیت جاتا۔‘ سلیم خالق نے لکھا کہ ’افتخار احمد نیوزی لینڈ سے ون ڈے سیریزکے ابتدائی اسکواڈ میں شامل نہ تھے، انھیں بعدمیں منتخب کیا گیا لیکن پانچویں ون ڈے میں عمدہ اننگز کھیل کر انھوں نے ثابت کر دیا کہ وہ ورلڈکپ میں پاکستانی ٹیم کے اہم کھلاڑی ثابت ہو سکتے ہیں۔ افتخار نے کوشش تو بہت کی لیکن بدقسمتی سے ٹیم کو فتح نہ دلا سکے۔‘ نیوزی لینڈ کی جانب سے ہینری شپلے نے صرف 34 رن دے کر تین وکٹیں حاصل کیں اور میچ آف دی میچ قرار پائے۔ اس سے قبل نیوزی لینڈ نے پہلے بیٹنگ کرتے ہوئے 299 رن بنائے جس میں اوپنر ول ینگ کی 87 رن کی اننگز بھی شامل تھی۔ پاکستان کے بالر میچ کے اختتام سے قبل نیوزی لینڈ پر کسی حد تک دباؤ ڈالنے میں کامییاب رہے۔ نیوزی لینڈ کی آخری پانچ وکٹیں 32 رن بنا پائیں۔


نیوزی لینڈ کو مسلسل چوتھی شکست: ’بابر اپنے ساتھ پاکستان کو بھی پہلے نمبر پر لے آئے ہیں‘

پانچ میچز کی سیریز میں پاکستان نے نیوزی لینڈ کو مسلسل چوتھے ون ڈے میچ میں شکست دے کر بین الاقوامی ون ڈے کرکٹ رینکنگ میں پہلی پوزیشن حاصل کر لی ہے۔  اس سیریز کا پانچواں میچ جیتنے کی صورت میں پاکستان پوائنٹ ٹیبل پر آسٹریلیا اور انڈیا سے آگے نکل جائے گا۔ اس وقت پاکستان، آسٹریلیا اور انڈیا 113 پوائنٹ کے ساتھ ایک قطار میں ہیں مگر پاکستان کو بہتر اوسط حاصل ہونے کی وجہ سے پہلی بار آئی سی سی کی رینکنگ میں پہلی پوزیشن حاصل ہو گئی ہے۔  اب پاکستان کو مزید ایک میچ میں فتح  کی صورت میں 115 پوائنٹس کے ساتھ انڈیا اور آسٹریلیا پر مزید سبقت حاصل ہو جائے گی۔ اگر پاکستان نیوزی لینڈ سے آخری ون ڈے میچ ہار جاتا ہے تو پھر اس صورت میں پاکستان 112 پوائنٹ کے ساتھ رینکنگ میں تیسرے نمبر پر چلا جائے گا۔   آج کے میچ میں پاکستان نے پہلے کھیلتے ہوئے 334 رنز بنائے جبکہ جواب میں نیوزی لینڈ کی ٹیم 43.4 اوورز میں صرف 232 رنز بنا کر آؤٹ ہو گئی۔ یوں پاکستان نے یہ میچ 102 رنز سے اپنے نام کیا۔   آج کے میچ کی خاص بات پاکستان کے کپتان بابراعظم کی 18 ویں سنچری تھی، جنھوں نے 117 گیندوں پر 107 رنز بنائے۔ بابراعظم نے تیز ترین 5000 رنز کا  ریکارڈ بھی اپنے نام کیا ہے۔  پاکستان کی طرف سے آج کے میچ میں آغا سلمان 58 اور شان مسعود نے 44 رنز بنا سکے جبکہ افتخار احمد نے 28 رنز بنائے۔ نیوزی لینڈ کے میٹ ہنری نے پاکستان کے تین کھلاڑیوں کو پویلین کا رستہ دکھایا جبکہ بین لسٹر اور اش سودھی نے ایک ایک وکٹ حاصل کی۔  پاکستان کی طرف سے اسامہ میر نے چار، محمد وسیم نے تین، حارث رؤف نے دو جبکہ شاہین شاہ آفریدی نے ایک وکٹ حاصل کی۔  پاکستان کرکٹ ٹیم کے اوپنر امام الحق نے اپنے ایک ٹویٹ میں پاکستان کی پہلی پوزیشن پر خدا کا شکر ادا کرتے ہوئے کہا کہ پہلا نمبر ہمیشہ ہی ان کا خواب رہا ہے۔  سپورٹس جرنلسٹ عبدالغفار نے ٹویٹ کی کہ پاکستان نے ون ڈے میچز کی رینکنگ میں پہلی پوزیشن حاصل کر لی ہے جبکہ بابر اعظم ایک روزہ میچز کے بہترین بیٹسمین بن گئے ہیں۔  میچ کے بعد جب بابراعظم سے یہ سوال کیا گیا کہ وہ ٹیم کو پہلے نمبر پر لے آئے ہیں تو انھوں نے اس پر کہا کہ یہ خدا کی مہربانی اور ٹیم کی محنت سے ممکن ہو سکا ہے۔  گراس روٹ کرکٹ نامی ٹوئٹر ہینڈل سے یہ ٹویٹ کی گئی کہ جب 5 مئی 2015 کو بابراعظم نے قومی ٹیم میں جگہ بنائی تو پاکستان نویں نمبر کی ٹیم تھی جبکہ آج ان کی کپتانی میں یہ ٹیم پہلے نمبر کی ٹیم بن چکی ہے۔  پاکستان کرکٹ بورڈ نے اپنے ٹوئٹر ہینڈل سے بابراعظم کی سنچری کی ویڈیو شئیر کی، جس کی بدولت پاکستان پہلی پوزیشن حاصل کرنے میں کامیاب ہوا۔


Summary: انڈیا کے دارالحکومت نیو دہلی کے جنتر منتر کے مقام پر پہلوان دھرنا دیے بیٹھے ہیں۔ ان کھلاڑیوں کا الزام ہے کہ ریسلر فیڈریشن آف انڈیا کے سربراہ برج بھوشن شرن سنگھ نے ایک نابالغ سمیت کم از کم 7 پہلوانوں کو جنسی طور پر ہراساں کیا۔

انڈین ریسلرز کا جنسی ہراسانی کا الزام: ’کوئی بڑا کرکٹر جنتر منتر پر احتجاج کے لیے بیٹھا ہوتا تو اس کا اثر کہیں زیادہ ہوتا‘

انڈیا کے دارالحکومت نیو دہلی کے جنتر منتر کے مقام پر خواتین ریسلرز دھرنا دیے بیٹھی ہیں۔ انھوں نے یہ الزام عائد کیا ہے کہ ریسلر فیڈریشن آف انڈیا کے سربراہ برج بھوشن شرن سنگھ نے ایک نابالغ لڑکی سمیت کم از کم 7 ریسلرز کو جنسی طور پر ہراساں کیا۔ یہ ریسلر لڑکیاں انصاف کا مطالبہ کر رہی ہیں۔  لیکن عام دنوں کے برعکس آج ان لڑکیوں میں سے کئی انصاف کی تلاش میں نیو دہلی کے مشہور احتجاجی مقام جنتر منتر پر دھرنا دیے بیٹھی ہیں۔  واضح رہے کہ یہ معاملہ پہلی بار اس سال جنوری میں منظر عام پر آیا تھا جب 30 ریسلرز نے دلی کے جنتر منتر کے مقام پر احتجاج کیا اور برج بھوشن کے خلاف کارروائی کا مطالبہ کیا۔  برج بھوشن تاحال ریسلنگ فیڈریشن کے صدر ہیں۔ جب ان کے خلاف کوئی کارروائی نہیں ہوئی تب ان ریسلرز میں سے کئی 23 اپریل کو دوبارہ جنتر منتر واپس آ گئیں۔ انھوں نے دعویٰ کیا کہ انکوائری رپورٹ ان کے ساتھ شیئر نہیں کی گئی اور مطالبہ کیا کہ اس رپورٹ کو عام کیا جائے۔ انھوں نے یہ کہتے ہوئے سپریم کورٹ سے بھی رجوع کیا کہ دلی پولیس نے ان کے جنسی الزامات کی شکایت پر ایف آئی آر درج نہیں کی۔ آخر کار سپریم کورٹ کی مداخلت پر پولیس نے 29 اپریل کو ایف آئی آر درج کی لیکن ان ریسلر کا مطالبہ ہے کہ برج بھوشن کو گرفتار کیا جائے۔ جنسی ہراسانی کے یہ واقعات سنہ 2012 سے سنہ 2022 کے درمیان پیش آئے۔ ان میں سے کچھ واقعات بیرون ملک میں ہوئے اور چند برج بھوشن کے گھر پر پیش آئے جو کہ ریسلنگ فیڈریشن آف انڈیا کا ہیڈ آفس بھی ہے۔ لیکن پی ٹی آئی نیوز ایجنسی کے سپورٹس صحافی امن پریت سنگھ اس سے متفق نہیں۔ انھوں نے بی بی سی ہندی سے بات کرتے ہوئے کہا کہ ’میرے خیال میں ان دونوں تحریکوں کا موازنہ کرنا غلط ہے۔۔۔ اپیل کے باوجود صرف چند ایک فعال کھلاڑیوں نے ان کی حمایت کی۔ باقی سب ریٹائرڈ کھلاڑی ہیں۔ پہلوان، جو ہڑتال پر وہاں موجود ہیں، ان کی تعداد بہت کم ہے‘۔ جمعرات کو یہ احتجاج بارھویں دن میں داخل ہو گیا ہے۔ احتجاجی کیمپ میں کئی پلے کارڈز اور بینر لگے ہوئے ہیں جن پر یہ نعرے درج ہیں کہ ’پہلوانی کوئی سیاست نہیں جانتی، ’ہم جھکیں گے نہیں، اپنے حقوق کے لیے لڑیں گے۔‘ ان میں سے ایک پوسٹر برج بھوشن کے مبینہ جرائم کی فہرست کو بھی نمایاں کرتا ہے۔  خاتون پہلوان ونیش پھوگاٹ نے وزیر اعظم نریندر مودی سے اپیل کی ہے کہ وہ برج بھوشن کو اخلاقیات کی بنیاد پر ان کے عہدے سے ہٹا دیں ’کیونکہ وو جب تک اس عہدے پر رہیں گے، اس  عہدے کا غلط استعمال کریں گے، تحقیقات پر اثر انداز ہوں گے، ہم غیر جانبدارانہ تفتیش چاہتے ہیں‘۔


Summary: فرانسیسی کلب پی ایس جی نے رواں ہفتے بغیر اجازت سعودی عرب جانے پر فٹبار سٹار لیونل میسی کو دو ہفتے کے لیے معطل کیا ہے۔  اس دوران میسی پی ایس جی کے ساتھ کھیل سکیں گے نہ پریکٹس، انھیں دو ہفتوں کا معاوضہ بھی نہیں ملے گا۔

سعودی عرب جانے پر کلب سے معطل ہونے والے میسی کو ’دو ہفتے کی چھٹی مل گئی‘

فرانسیسی کلب پی ایس جی نے رواں ہفتے بغیر اجازت سعودی عرب جانے پر فٹبار سٹار لیونل میسی کو دو ہفتے کے لیے معطل کیا ہے۔  اتوار کو ارجنٹائن کے کپتان لیونل میسی نے کلب کے ایک میچ میں پورے نوے منٹ کھیلا جس کے بعد وہ سعودی عرب کے دورے پر چلے گئے۔  معطلی کے دوران میسی پی ایس جی کے ساتھ کھیل سکیں گے نہ پریکٹس کر سکیں گے۔ بعض اطلاعات کے مطابق انھیں ان دو ہفتوں کا معاوضہ بھی نہیں ملے گا۔  خیال ہے کہ 35 سالہ میسی نے کلب سے سعودی عرب جانے کی اجازت مانگی تھی تاکہ وہ کچھ کمرشل کام کر سکیں۔ ملک میں سیاحت کے لیے انھیں ’سفیر‘ کا درجہ ملا ہوا ہے تاہم کلب نے انکار کر دیا تھا۔  سعودی عرب میں سیاحت کا سفیر بننے پر پی ایس جی میسی پر جرمانہ بھی عائد کر چکا ہے۔ پی ایس جی کے لیے کھیلے گئے میچوں میں میسی نے 71 میچوں میں 31 گول سکور کیے اور 34 گول میں معاونت کی۔ گذشتہ سیزن انھوں نے کلب کو لیگ ون کا ٹائٹل جتوایا تھا۔  مگر اب معطلی کے بعد میسی پی ایس جی کے بعض اہم میچز میں شرکت نہیں کر سکیں گے۔ اس کے باوجود کلب کے ٹائٹل جیتنے کے اچھے امکان ہیں۔  بی بی سی سپورٹ کے سائمن سٹون کے مطابق لیونل میسی نے ایسا فیصلہ کیا ہے جس کے بعد پی ایس جی میں ان کا وقت ختم ہونا نظر آ رہا ہے۔  میسی کی معطلی کے بعد ان کے اس کلب کے لیے تین میچز باقی ہوں گے اور رواں سیزن میں ٹائٹل ابھی اس کلب کے نام ہونے میں کچھ کام باقی ہے، تاہم پی ایس جی نے اب اپنے ارادے بدل لیے ہیں۔ اس کی نئی حکمت عملی میں میسی نظر نہیں آ رہے۔  پی ایس جی کو شاید یہ لگتا ہوگا کہ ان کا یہ  اقدام غیر معمولی نہیں۔ اپنی نظر میں انھوں نے ایک ملازم کو اس بات پر سزا دی کہ وہ کام کی جگہ سے میلوں دور کہیں اور چلا گیا اور وہ بھی بغیر اجازت لیے۔  پی ایس جی کے شائقین بھی جانتے ہیں کہ اب انھیں میسی کی مزید ضرورت نہیں ہوگی۔ یہ واضح ہو چکا ہے کہ ان کے معاہدے میں توسیع نہیں ہو گی۔  ایک صارف نے میسی کی معطلی کو مثبت انداز میں دیکھا۔ وہ کہتے ہیں کہ ’میسی کو دو ہفتے کی چھٹی مل گئی جس میں انھیں پی ایس جی کا خراب کھیل نہیں دیکھنا پڑے گا۔ ثابت ہوا وہ سب سے عظیم کھلاڑی ہیں۔‘ ایک دوسرے صارف نے نشاندہی کی کہ میسی کی سعودی عرب آمد کے ساتھ یہ خبریں بھی گردش میں ہیں کہ رونالڈو النصر کلب چھوڑنا چاہتے ہیں۔  سعودی میڈیا کے مطابق سعودی ٹورازم اتھارٹی نے مئی 2022 کے دوران میسی کو اپنا سفیر بنایا تھا۔ سعودی عرب میں وہ جدہ اور بحیرۂ احمر کا دورہ کر چکے ہیں۔


آئی پی ایل میں کوہلی، گمبھیر اور نوین کی ’لڑائی‘ میں پاکستانی شائقین کو شاہد آفریدی کیوں یاد آ رہے ہیں؟

گذشتہ روز لکھنؤ میں کھیلے جانے والے آئی پی ایل میچ کے اختتامی مناظر کسی بھی گلی محلے کے گراؤنڈ میں ہونے والے میچ کے بعد ہونے والی لڑائی کے جیسے تھے۔ دہلی سے تعلق رکھنے والے کرکٹرز وراٹ کوہلی اور گوتھم گمبھیر کی گذشتہ رات رائل چیلنجرز بینگلور اور لکھنؤ سپر جائنٹس کے درمیان میچ کے بعد ہونے والی لفظی بحث کے کلپ اس وقت انڈیا اور پاکستان دونوں میں سوشل میڈیا پر زیرِ بحث ہیں۔ بظاہر یہ گرما گرمی میچ کے دوران وراٹ کوہلی اور افغان فاسٹ بولر نوین الحق کے درمیان بحث سے شروع ہوئی تاہم وراٹ کوہلی کی جانب سے شائقین کی طرف اشارہ کرتے ہوئے اپنے ہونٹوں پر انگلی رکھ کر خاموش رہنے کی حرکت سے معلوم ہوتا ہے کہ اس ’لڑائی‘ کا آغاز دونوں ٹیموں کے درمیان کے درمیان 10 اپریل کو بنگلور میں ہونے والے میچ سے ہو گیا تھا۔  جب بھی کوئی آؤٹ ہوتا ہے تو جذبات سے بھرپور وراٹ کوہلی کی حرکات ہائی لائٹس پیکج کی زینت بنتی ہیں اور اگر کبھی ان کی کسی مخالف ٹیم کے کھلاڑی کے ساتھ لفظی جنگ ہو جائے تو پھر ٹی وی دیکھنے والے شائقین کے لیے میچ مزید دلچسپ ہو جاتا ہے۔ ان کی آج سے دس برس قبل سنہ 2013 میں وراٹ کوہلی سے ہی آئی پی ایل کے ایک میچ میں بحث ہو چکی ہے اور وہ ریٹائرمنٹ کے بعد اپنے انٹرویوز میں ایم ایس دھونی کو بھی تنقید کا نشانہ بنا چکے ہیں۔ ایسے میں گذشتہ رات ہونے والے واقعے نے اس مرتبہ آئی پی ایل کے انتہائی دلچسپ ٹورنامنٹ کو مزید دلچسپ بنا دیا ہے۔ آئیے تفصیل سے جائزہ لیتے ہیں کہ معاملات اس نہج تک کیسے پہنچے۔ خیال رہے کہ ایسا ہی اشارہ گوتھم گمبھیر کی جانب سے گذشتہ ماہ دونوں ٹیموں کے درمیان بنگلور کے چنسوامی کرکٹ سٹیڈیم میں ہونے والے میچ کے بعد دیکھنے کو ملا تھا۔ لکھنؤ نے وہ میچ سنسنی خیز مقابلے کے بعد ایک وکٹ سے جیت لیا تھا۔  تاہم گذشتہ رات معاملات اس وقت زیادہ خراب ہونا شروع ہوئے جب امت مشرا اور نوین الحق کی جوڑی کریز پر آئی۔ وراٹ کوہلی اور نوین الحق کے درمیان اس دوران تلخ کلامی دیکھنے کو ملی۔ اس دوران کیا بات ہوئی یہ بتانا تو مشکل ہے لیکن بیچ بچاؤ کے لیے امپائر کو مداخلت کرنی پڑی۔  اس کے بعد سامنے آنے والی ویڈیو میں گوتھم گبمھیر کی اینٹری ہوتی ہے۔ لکھنؤ کے کائل میئرز وراٹ کوہلی سے کسی بارے میں بات کر رہے ہوتے ہیں اور بظاہر یہ عام سی بحث دکھائی دیتی ہے جب گمبھیر میئرز کو بازو سے پکڑ کر ایک طرف لے جاتے ہیں اور پھر غصے میں کچھ کہتے نظر آتے ہیں۔  سمرن رندھاوا کہتی ہیں کہ ’وراٹ کا جارحانہ انداز 15ویں اوور تک تو ٹھیک تھا لیکن اس کے بعد یہ مناسب نہیں تھا۔ انھوں نے نوین کو بغیر کسی وجہ کے نشانہ بنایا۔ یہ سپورٹس مین سپرٹ نہیں۔‘


پاکستان کی جیت اور فخر زمان کے 180 رنز: ’فخر بڑے میچ کا کھلاڑی ہے، آج فخر کا دن تھا‘

اوپنر فخر زمان کے 180 رنز کی بدولت پاکستان نے دوسرے ون ڈے میچ میں نیوزی لینڈ کو سات وکٹوں سے شکست دے دی ہے۔  نیوزی لینڈ کے 337 رنز کے ہدف کے تعاقب میں پاکستان کی جانب سے فخر زمان اور امام الحق نے اننگز کا مستحکم آغاز کیا اور پہلی وکٹ 66 رنز پر گری جب امام 24 رنز بنا کر آؤٹ ہوئے۔ چوتھی وکٹ پر محمد رضوان اور فخر نے 100 سے زائد رنز کی پارٹنر شپ بنائی جس کی بدولت پاکستان نے 337 رنز کا بڑا ہدف تین وکٹوں کے نقصان پر 49 ویں اوور میں حاصل کر لیا۔ فخر زمان نے پہلے میچ میں بھی نیوزی لینڈ کے خلاف سنچری سکور کی تھی۔ انھوں نے اپنے تین ہزار رنز بھی مکمل کیے۔ پاکستان کی نیوزی لینڈ کے خلاف دوسرے ون ڈے میں جیت اور فخر زمان کی 180 رنز کی شاندار اننگز پر سوشل میڈیا صارفین فخر کرتے نہیں تھک رہے۔  پاکستانی اوپنر کی جارحانہ اور شاندار اننگز پر پاکستان کے سابق فاسٹ بولر عمر گل نے ٹویٹ کیا کہ ’اس شاندار سنچری کے ساتھ فخر زمان کے لیے ایک بار پھر آج کا میچ پارک میں چہل قدمی کرنے جیسا تھا۔ پاکستانی ٹیم کو ایک اور کامیابی پر مبارکباد۔ اب اگلی جیت پر نظریں ہیں تاکہ سیریز میں فتح ملے۔‘ ماضی میں 250 سے زائد رنز کا تعاقب ہمارے لیے ایک ڈراؤنا خواب ہوا کرتا تھا۔ یہ خوشگوار تبدیلی بابر اعظم کا اپنے کھلاڑیوں فخر زمان، امام الحق اور محمد رضوان پر اعتماد کی وجہ سے ہے۔ میں کبھی سوچ بھی نہیں سکتا تھا۔ ون ڈے میں ہمارے پاس یہ مضبوط بیٹنگ لائن اپ ہوگی۔ پاکستان کرکٹ ٹیم کا مداح ہونے پر خدا کا شکر اور بطور مداح ہم اس کے مستحق ہیں۔‘ ایک اور صارف نے لکھا کہ ’سنہ 2015 میں ایک وقت تھا جب ہماری ٹیم کو 200 رنز بنانے میں بھی مشکلات کا سامنا کرنا پڑتا تھا اور آج ہماری خواہش ہے کہ ہمارے باؤلرز زیادہ رنز دے دیتے تاکہ ہمارے اوپنر 200 رنز بنا سکیں، فخر زمان نے واقعی ون ڈے اوپننگ کی قسمت بدل دی ہے۔ فخر زمان کی شاندار 180 رنز کی اننگز پر حکومتی رکن پارلیمان اور وزیر اعظم کی معاون خصوصی شزا فاطمہ خواجہ نے لکھا کہ ’فخر زمان نے کیا شاندار اننگز کھیلی ہے، ڈیڑھ سو سے زیادہ رنز اور بیٹ کیری کرنا، ہر لحاظ سے یہ پاکستان کی شاندار فتح ہے۔ جبکہ ایک اور صارف نے لکھا کہ ’ فخر زمان پاکستان کرکٹ کی تاریخ میں سب سے بڑے میچ پلیئرز میں سے ایک کے طور پر یاد رکھے جائیں گے۔ اگلے چند سالوں میں آئی سی سی کے بہت سے ٹورنامنٹ ہونے والے ہیں۔ وہ آپ کو اہم اور ناک آؤٹ میچز میں اکیلے ہی جتوائیں گے‘


’ون ڈے کرکٹ کی ٹیکسٹ بک ہوتی تو فخر کی سنچری پرفیکٹ قرار پاتی‘

پاکستان کرکٹ ٹیم نے نیوزی لینڈ کو پانچ میچوں کی سیریز کے پہلے ون ڈے میں پانچ وکٹوں سے شکست دے کر سیریز میں ایک صفر کی برتری حاصل کی اور کسی حد تک ٹی ٹوئنٹی سیریز کے مایوس کن اختتام کا ازالہ بھی کیا۔ راولپنڈی کرکٹ سٹیڈیم میں کھیلے گئے سیریز کے پہلا ون ڈے میں کپتان بابر اعظم نے ٹاس جیت کر نیوزی لینڈ کو پہلے بیٹنگ کی دعوت دی تھی۔ ایک قدرے آسان پچ پر نیوزی لینڈ نے پہلے کھیلتے ہوئے مقررہ 50 اوورز میں سات وکٹوں کے نقصان پر 288 رنز سکور کیے جس کے بعد پاکستان نے یہ ہدف پانچ وکٹوں کے نقصان پر  باآسانی حاصل کر لیا۔ پاکستان کی جانب سے فخر زمان نے 13 چوکوں اور ایک چھکے کی مدد سے اپنی نویں سنچری مکمل کی اور ان کا ساتھ پہلے امام الحق اور پھر بابر اعظم نے دیا جنھوں نے بالترتیب 60 اور 49 رنز سکور کیے۔ فخر زمان کی پرفارمنس پر ایک سوشل میڈیا صارف نے لکھا کہ ’اگر ون ڈے کرکٹ کی کوئی ٹیکسٹ بک ہوتی تو یہ سنچری ہدف کے تعاقب میں بہترین قرار دی جاتی جس میں کسی قسم کا خطرہ مول نہیں لیا گیا۔‘  فخر زمان کو ان کی اس اننگز پر مین آف دی میچ کا ایوارڈ ملا جبکہ بابر اعظم نے اس اننگز میں انٹرنیشنل کرکٹ میں 12 ہزار رنز  بھی مکمل کیے۔ یوں ایک روزہ میچز میں پاکستان کرکٹ ٹیم کی 500 فتوحات مکمل ہوئیں۔ پاکستان کی ٹیم نے مجموعی طور پر نو سو پچاس ون ڈے میچز کے بعد یہ اعزاز حاصل کیا ہے۔  تاہم پاکستان کی جانب سے محمد رضوان نے بھی اہم کردار ادا کیا۔ فخر زمان کے آوٹ ہو جانے کے بعد شان مسعود صرف ایک رن پر اور آغا سلمان سات رن بنا کر آوٹ ہوئے تو رن ریٹ سست رفتاری کا شکار ہوا۔ ایسے میں محمد رضوان ہی تھے جنھوں نے پاکستان کو کسی مذید مشکل کا شکار ہونے سے بچایا اور 34 گیندوں پر 42 رن کی اننگ کھیلی۔ تاہم ٹی ٹوئنٹی سیریز کے آخری میچ میں سنچری سکور کرنے والے مارک چیپمین اس بار اپنا جادو نہیں دکھا پائے اور صرف 15 رن بنا کر حارث روف کی گیند پر بولڈ ہو گئے۔ اس بولنگ پرفارمنس میں نسیم شاہ کا اہم کردار تھا جنھوں نے آج کے ون ڈے میں مجموعی طور پر عمدہ بولنگ کا مظاہرہ کیا اور اپنے 10 اوورز میں صرف 29 رنز دیے۔  اس دوران پاکستانی فاسٹ بولر نسیم شاہ نے ابتدائی چھ ون ڈے میچز میں سب سے زیادہ وکٹوں کا اعزاز اپنے نام کر لیا۔ انھوں نے میچ آخری اوور کی آخری دو گیندوں پر 2 وکٹیں حاصل کر کے یہ اعزاز حاصل کیا۔ واضح رہے کہ نسیم شاہ نے کریئر کے چھ ابتدائی میچز میں 20 وکٹیں حاصل کی ہیں۔ ۔ اس سے قبل یہ اعزاز  نیوزی لینڈ کے میٹ ہینری کے پاس تھا جنھوں نے ابتدائی چھ میچز میں 19 وکٹیں حاصل کی تھیں۔


انڈین ریسلرز کا بی جے پی رہنما پر جنسی ہراسانی کا الزام: ’ہم محفوظ نہیں تو دوسری لڑکیوں کا کیا ہو گا؟‘

اتوار کو تینوں کھلاڑیوں نے ایک پریس کانفرنس میں دعویٰ کیا کہ وہ گزشتہ ڈھائی ماہ سے انصاف کے منتظر ہیں لیکن ان کی کوئی شنوائی نہیں ہوئی اور اب انھیں جھوٹا سمجھا جا رہا ہے۔ ان کھلاڑیوں کا کہنا ہے کہ دو روز قبل سات خواتین ریسلرز نے برج بھوشن سنگھ کے خلاف پارلیمنٹ سٹریٹ تھانے میں شکایت درج کروائی تھی لیکن ان کی ایف آئی آر تک درج نہیں کی جا رہی۔ ان پہلوانوں میں ایک نابالغ بھی شامل ہے۔ ان الزامات کو مسترد کرتے ہوئے برج بھوشن سنگھ نے تب کہا تھا کہ کسی کھلاڑی کے ساتھ جنسی زیادتی نہیں کی گئی ہے اور اگر یہ سچ ثابت ہوا تو وہ پھانسی پر لٹکنے کو تیار ہیں۔ کھلاڑیوں کا کہنا ہے کہ کمیٹی کوتشکیل ہوئے تین ماہ ہو چکے ہیں لیکن کمیٹی نے کیا تحقیقات کی اور اس تحقیقات میں کیا نتیجہ نکلا، یہ ابھی تک سامنے نہیں آیا۔ الزام ہے کہ اس کے برعکس تحقیقاتی رپورٹ کی معلومات میڈیا کو لیک کی جارہی ہیں۔ کھلاڑیوں کا کہنا ہے کہ سات خواتین کھلاڑیوں نے برج بھوشن سنگھ کے خلاف 21 اپریل کو کناٹ پلیس تھانے میں شکایت کی، لیکن ایف آئی آر درج نہیں کی جا رہی ہے۔ ساکشی ملک نے کہا، ’دو دن پہلے، سات لڑکیوں نے پولیس سٹیشن میں شکایت دی تھی۔ ان میں سے ایک (لڑکی) نابالغ ہے۔ لیکن ابھی تک ایف آئی آر درج نہیں کی گئی ہے۔‘ انھوں نے دعویٰ کیا کہ یہ شکایت برج بھوشن شرن سنگھ کے خلاف ہے۔ دہلی خواتین کمیشن کی چیئرپرسن سواتی مالیوال نے خواتین کھلاڑیوں کی جانب سے جنسی طور پر ہراساں کرنے کے معاملے میں ایف آئی آر درج نہ کرنے پر دہلی پولیس کو نوٹس جاری کیا ہے۔ سواتی مالیوال کہتی ہیں ،’لڑکیوں نے ہمیں بتایا کہ پولیس نے ایف آئی آر تک درج نہیں کی تھی اور ان کے نام وزارت کھیل تک پہنچ گئے ہیں۔‘ انھوں نے کہا، ’یہ کیسا غنڈا راج چل رہا ہے، کیا انڈین ریسلنگ فیڈریشن کے صدر قانون سے بالاتر ہیں؟ دہلی پولیس نے اب تک ایف آئی آر کیوں درج نہیں کی اور اس شخص (برج بھوشن سنگھ) کو ابھی تک گرفتار کیوں نہیں کیا گیا؟یہ لڑکیاں اس ملک کا فخر ہیں۔‘ انھوں نے مزید کہا کہ ’معاملے کی تحقیقات ہونی چاہیے اور کارروائی کی جانی چاہیے۔ اس کے ساتھ ایف آئی آر درج کرنے میں تاخیر کرنے والے دہلی پولس کے افسران کے خلاف بھی کارروائی کی جائے، ایف آئی ار درج نہ کرنا غیر قانونی ہے۔‘ برج بھوشن سنگھ کا شمار بی جے پی کے لیڈروں میں ہوتا ہے۔ ان کا تعلق گونڈا، اتر پردیش سے ہے اور وہ قیصر گنج لوک سبھا حلقہ سے بھارتیہ جنتا پارٹی کے رکن پارلیمنٹ ہیں۔


’جیتا ہوا میچ ہار گئے‘: نیوزی لینڈ کی پاکستان کو آخری میچ میں چھ وکٹوں سے شکست، ٹی ٹوئنٹی سیریز برابر

اس مایوسی کی ایک وجہ شاید یہ بھی تھی کہ سیریز کے آخری اور فیصلہ کن میچ میں پاکستان کی ٹیم کو ایک مضبوط پوزیشن میں ہونے کے باوجود ناقابل فہم شکست کا سامنا کرنا پڑا جس کی وجہ صرف ایک نام تھا: مارک چیپمین۔ سیریز میں ٹاپ سکور کرنے والے مارک چیپمین کا اس میچ پر کتنا بڑا اثر تھا، یہ جاننے کے لیے ہمیں نیوزی لینڈ کی اننگز کے پہلے اوور سے بات کا آغاز کرنا پڑے گا۔ نیوزی لینڈ کو تقریبا 12 رن فی اوور درکار تھے جب شاداب خان بولنگ کے لیے آئے۔ مارک چیمپین نے شاداب کی پہلی ہی گیند پر چھکا اور دوسری گیند پر چوکا لگا کر اپنا ارادہ واضح کیا لیکن جب 10ویں اوور میں عماد وسیم نے اپنے نپے تلے سپیل کا اختتام ڈیرل مچل کی وکٹ لے کر کیا تو نیوزی لینڈ کو ابھی 10 اوورز میں 121 رن درکار تھے۔ 11ویں اوور میں مارک چیپمین نے فہیم کو تین چوکے لگائے تو 12ویں اوور میں شاداب کو دو چوکے اور ایک چھکا لگا کر انھوں نے 30 گیندوں پر نصف سنچری مکمل کر لی۔ لیکن دراصل یہ میچ کا 13واں اوور تھا جس میں یہ محسوس ہوا کہ یہ رات مارک چیپمین کی ہے۔ یہ حارث روف کا اوور تھا جس میں مارک چیپمین نے دو چھکے لگائے اور بابر اعظم کو مجبور کیا کہ وہ ایک بار پھر شاہین شاہ آفریدی سے اپنا جادو دکھانے کی توقع کریں۔ وکٹ کی تلاش میں بابر اعظم نے شاہین کو گیند تھمائی تو وہ کپتان کی امید پر پورا اترے لیکن 14ویں اوور کی پانچویں گیند پر شاداب نے مارک چیپمین کا کیچ ڈراپ کر دیا۔ مارک چیپمین اور جمی نیشم 30 گیندوں پر 77 رن بنا چکے تھے اور اب میچ کا پانسہ پلٹ چکا تھا۔ شاہین کے آخری اور اننگز کے 18ویں اوور میں پہلے مارک چیپمین نے تین چوکے لگائے اور آخری گیند پر اپنی سنچری مکمل کی تو اب 12 گیندوں پر صرف 12 رن بنانا باقی تھے جو نہایت آسانی سے مکمل ہوئے۔ مارک چیپمین نے مجموعی طور پر اس سیریز میں 290 رن بنائے جن میں ایک سنچری اور دو نصف سنچریاں شامل تھیں اور ٹاپ سکورر رہے۔ پلیئر آف دی سیریز ایوارڈ کا ان سے بہتر مستحق کوئی نہیں تھا۔ اگر شاداب وہ کیچ پکڑ لیتے تو شاید میچ اور سیریز کا نتیجہ مختلف ہوتا اور یہ رات مارک چیپمین کے بجائے محمد رضوان کے نام ہوتی۔ ان کے بعد عماد وسیم نے محمد رضوان کا بھرپور ساتھ دیا اور 14 گیندوں پر 31 رن کی شاندار اننگ کھیلی۔  میچ کی آخری اوور شروع ہوا تو رضوان 97 رن پر موجود تھے لیکن پہلی ہی گیند پر انھوں نے سنگل لیا جس کے بعد ان کو صرف آخری گیند کھیلنے کو ملی جس پر وہ رن نہیں بنا پائے۔


Summary: نوعمروں کے لیے سچن تینڈولکر صرف ایک ایسے سابق کھلاڑی ہیں جن کے بارے میں سیانے  کہتے ہیں کہ وہ بہت اچھے کھلاڑی تھے۔

پچاس سالہ کرکٹ کے ’بھگوان‘ سمجھے جانے والے ’لٹل ماسٹر‘ کا دل آج بھی 16 سال کا ہے

نوعمروں کے لیے وہ صرف ایک ایسے سابق کھلاڑی ہیں جن کے بارے میں سیانے  کہتے ہیں کہ وہ بہت اچھے کھلاڑی تھے۔ ٹی ٹوئنٹی کے دور میں ان نوجوانوں نے ان کھلاڑیوں کو ہر گیند پر زبردست شاٹ مارتے دیکھا ہے جو کبھی کبھی گراؤنڈ کے ان کونوں تک پہنچ جاتی ہے جس کے بارے میں وہ جانتے ہیں کہ تندولکر نے ایسے شاٹ نہیں لگاتے تھے۔ کچھ سال پہلے، سچن کی 47 ویں سالگرہ کے موقع پر ای ایس پی این کرک انفو کے لیے ایک انٹرویو کے دوران میں نے ان سے پوچھا کہ اگر وہ آج سے 25 سال چھوٹے ہوتے تو وہ کیسے بلے باز ہوتے؟ انھوں نے بتایا کہ ایک نوجوان کھلاڑی کے طور پر بھی ان کی ذہنیت اور ان کے پاس ایسے  شاٹس تھے جو ٹی 20 میں انھیں ایک کامیاب کرکٹر بنا سکتے تھے۔ میں نے سچن کے جتنے بھی انٹرویو کیے ہر بار مجھے یہ احساس ہوتا ہے کہ آپ ایک ایسے شخص سے بات کر رہے ہیں جس کی رگوں میں کرکٹ دوڑ رہا ہے۔ وہ کہتے ہیں کہ ’ہاں، کوئی بھی گیند کو مار سکتا ہے، اے بی ڈیویلیئرز، کیون پولارڈ۔۔۔یا کوئی اور۔ یہ سب بہت اچھے کھلاڑی ہیں۔  ’تاہم، سچن تندولکر کی بلے بازی کی خصوصیت یہ ہے کہ وہ کسی بھی دور میں ہوتے، وہ ایک کامیاب بلے باز ہوتے۔ چاہے وہ اپنے دور سے پہلے کے زمانے میں ہوتے یا بعد میں۔‘ زوبن بھروچا کہتے ہیں کہ ’جس طرح سے گیند بلے سے ٹکرا کر نکلتی۔۔۔ اس کی ٹائمنگ ہوتی تھی۔۔۔ بلے اور گیند کے ٹکرانے سے جو آواز آتی تھی۔۔۔ میں اسے الفاظ میں بیان نہیں کر سکتا۔ نہیں معلوم وہ کیا ہوتاتھا۔ وہ یقیناً خدا کا عطیہ تھا۔‘ جیسا کہ کھلاڑیوں کے ساتھ ہوتا ہے۔ ایک نسل آتی ہے، دوسری نسل جاتی ہے۔ لیکن، جو لوگ ایک خاص نسل کے ساتھ پلے بڑھے ہیں وہ ہمیشہ یہ دعویٰ کرتے ہیں کہ ان کے دور کے کھلاڑی پہلے دور کے کھلاڑیوں سے بہتر تھے۔ ہم نے روی شاستری کو کئی بار یہی کہتے سنا ہے۔ یہی وجہ ہے کہ وراٹ کوہلی کے مداح ان کے لیے ون ڈے کرکٹ میں مزید چار سنچریاں بنانے کی دعائیں مانگ رہے ہیں جس کے بعد وہ سچن کے 49 ون ڈے سنچریوں کے عالمی ریکارڈ کو پیچھے چھوڑ دیں گے۔ نہرا نے کہا تھا: 'سنہ2012 کے بعد بڑی تبدیلی یہ آئی کہ ایک میچ میں دو نئی گیندوں کا استعمال کیا جانے لگا جس کی وجہ سے گیند ریورس سوئنگ نہیں ہوتی ہے۔ اس کے علاوہ پاور پلے کے اصولوں کے تحت دائرے کے باہر صرف چار فیلڈرز کو تعینات کیا جاتا ہے۔ پہلے دس اوورز میں دائرے سے باہر صرف دو کھلاڑی تعینات کیے جاتے ہیں۔'


Summary:
فارمولا ون کے سابق عالمی چیمپیئن کا انٹرویو پبلش کرنے والے جرمن میگزین کے  ایڈیٹر کو ان کے عہدے سے  برطرف کر دیا گیا ہے۔
میگزین ایڈیٹر نے ان کا یہ انٹرویو مصنوعی ذہانت کے ذ ریعے تیار کر کے شائع کیا تھا۔ ان کے اس عمل پر میگزین کے پبلشر نے فارمولا ون لیجنڈ کے خاندان سے اپنے اس عمل پر معافی مانگ لی ہے۔
سات بار کے عالمی چیمپیئن رہنے والے مائیکل  شوماکر دسمبر 2013 میں اسکیئنگ کے ایک حادثے کا شکار ہوئے تھے جس میں ان کے  سر پر شدید چوٹ آئی تھی

مائیکل شوماکر کا مصنوعی انٹرویو شائع کرنے پر جرمن میگزین کی معذرت

مائیکل  شوماکر دسمبر 2013 میں سکیئنگ کے ایک حادثے کا شکارہونے کے بعد  سے وہ منظرعام پر نہیں آئے فارمولا ون کے سابق عالمی چیمپیئن  مائیکل شوماکر کا انٹرویو شائع کرنے والے جرمن میگزین ’ڈائی اکتولے‘ کے ایڈیٹر کو ان کے عہدے سے  برطرف کر دیا گیا ہے۔ میگزین ایڈیٹر نے مائیکل شوماکر یہ انٹرویو مصنوعی ذہانت کے ذ ریعے تیار کر کے شائع کیا تھا۔ ان کے اس عمل پر میگزین کے پبلشر نے فارمولا ون لیجنڈ کے خاندان سے  معافی مانگ لی ہے۔ سات بار کے عالمی چیمپیئن رہنے والے مائیکل  شوماکر دسمبر 2013 میں سکیئنگ کے ایک حادثے کا شکار ہوگئے تھے جس میں ان کے  سر پر شدید چوٹ آئی تھی۔ اس حادثے کے بعد  سے وہ منظرعام پر نہیں آئے۔  ڈائی اکتولے میگزین  نے اس کو ’مائیکل شوماکر کا پہلا انٹرویو‘ کی ہیڈ لائن  کے ساتھ   اپنےسرورق  پر شائع کیا۔  اس انٹرویو میں شوماکر کی مسکراتی ہوئی تصویر کے نیچے لکھا تھا ’یہ حیران کن حد تک حقیقت کے قریب  ہے‘ جبکہ اندر مضمون میں لکھا گیا تھا کہ یہ تمام قیاس آرائیاں آرٹیفیشل انٹیلیجنس  یعنی مصنوعی ذہانت سے تیار کی گئی ہیں۔ مضمون کو مصنوعی ذہانت کے ایک پروگرام  کریکٹر اے آئی کی مدد سے تیار کیا گیا تھا جس میں  مصنوعی طور پر شوماکر کی صحت اور خاندان کے بارے میں 'اقتباسات'  شامل تھے۔ ہفتہ روزہ میگزین ڈائی اکتولے  جس کے  15 اپریل  کے سرورق پر مائیکل شوماکر کے انٹرویو کا حوالہ دیا گیا شوماکر کے خاندان نے جمعہ 22 اپریل کو  کہا تھا کہ وہ میگزین کے خلاف قانونی کارروائی کرنا چاہتے ہیں لیکن پھر  مضمون شائع کرنے والے میگزین کی جانب سے معافی مانگ لی گئی۔  سکیئنگ کے حادثے کے بعد سے شوماکر کو بے ہوشی  میں رکھا یا تھا اور پھر انھیں سنہ ستمبر 2014 میں گھر بھیج دیا گیا تھا۔ تب سے ان کی طبی حالت کو خاندان والوں نے خفیہ رکھا ہوا ہے۔  54 سالہ شوماکر نے دو ایف ون ورلڈ ڈرائیورز ٹائٹل بینیٹن کے ساتھ سنہ 94 اور 95 میں جیتے تھے جبکہ فراری کے ساتھ انھوں نے یہ اعزاز سنہ 2000 سے 2004 کے درمیان پانچ لگاتار مرتبہ جیتا۔  وہ سات مرتبہ ایف ون ٹائٹل جیتنے کا اعزاز لوئس ہیملٹن کے ساتھ شیئر کرتے ہیں جبکے شوماکر نے اپنے کریئر میں 91 ریسز جیتی ہیں جو سنہ 2020 تک ایک ریکارڈ تھا۔  سنہ 2021 میں شائع ہونے والی نیٹ فلکس کی ایک دستاویزی فلم میں شوماکر کی اہلیہ کورینا نے کہا تھا کہ ’ہم گھر میں ایک ساتھ رہتے ہیں، ان کی تھیراپی کرتے ہیں۔ ہم وہ سب کرتے ہیں جس سے مائیکل کو خوشی ملے اور وہ ان کے لیے آرام دہ ہو اور انھیں اپنی فیملی کے ساتھ رہنے کا احساس ہوتا رہے۔‘


’دھونی ریویو سسٹم‘: ’جب ریویو کی بات آئے تو دھونی سے الجھنے کی کوشش نہ کریں‘

سوشل میڈیا پر اس جیت کے بعد جہاں چینئی سپر کنگز کے بلے باز اجنکیا رہانے کے بارے میں بات ہو رہی ہے تو وہیں دھونی کے ڈی آر ایس (Decision Review System) لینے پر بھی بات کی جا رہی ہے۔ اتوار کی شب دھونی نے دو بار ریویو لیا اور دونوں بار وہ درست ثابت ہوئے۔ جب وہ آخری دو گیندیں کھیلنے کے لیے میدان میں اترے تو پہلی بال انھیں فل ٹاس کروائی گئی۔ امپائر نے اسے نو بال یا وائڈ قرار نہیں دیا۔  دھونی امپائر کے فیصلے سے مطمئن نظر نہیں آئے اور انھوں نے فوراً ہی ریویو کے لیے اپیل کر دی۔ جب تھرڈ امپائر نے اس گیند پر نظر ثانی کی تو انھیں پتا چلا کہ گیند دھونی کی کمر کے اوپر سے گزر رہی تھی اور اس طرح وہ نو بال قرار پائی اور فیلڈ امپائر کو اپنا فیصلہ بدلنا پڑا۔ کرکٹ مبصرین کا کہنا ہے کہ جب دھونی بغیر ہچکچائے ڈی آر ایس کے لیے اشارہ کرتے ہیں تو 95 فیصد درست ہوتے ہیں۔ بہرحال دھونی کے اس طرح کے متاثر کن ریویوز کے بعد عام طور پر ڈی آر ایس (Decision Review System) کو ’دھونی ریویو سسٹم‘ کہا جانے لگتا ہے اور وہ کسی ٹرینڈ کی طرح سوشل میڈیا پر نظر آتا ہے۔ یش کے نامی ایک صارف نے لکھا کہ جب ریویو کی بات آتی ہے تو ان (دھونی) سے الجھنے کی کوشش نہ کریں، وہ سٹمپس کے پیچھے تیز ترین دماغ ہیں۔ سواتی نامی صارف نے لکھا کہ ’اگر ماہی کہے نو بال تو وہ نو بال ہوگی۔ ہر بار وہ امپائر کو اپنے دھونی ریویو سسٹم کے ذریعے غلط ثابت کرتے ہیں۔‘ شیلندر ترپاٹھی نے لکھا کہ ’یہ شخص لیجنڈ ہے۔ اس میں کوئی شک نہیں۔ دھونی نے ایک بار پھر ثابت کر دیا کہ آخر ڈی آر ایس کو دھونی ریویو سسٹم کیوں کہا جاتا ہے۔‘ اس کے ساتھ انھوں نے دوتصاویر شیئر کی ہیں، ایک میں دھونی ریویو کے لیے اشارہ کر رہے ہیں اور دوسری میں امپائر اپنا فیصلہ بدلنے کا اشارہ کر رہے ہیں۔ دھونی 42 سال کے ہونے والے ہیں۔ انڈین ٹیم نے ان کی کپتانی میں نئی بلندیوں کو سر کیا ہے۔ انھوں نے قومی کرکٹ سے ریٹائرمنٹ پہلے ہی لے لی ہے لیکن آئی پی ایل کے اس سولہویں سیزن کو ان کا آخری سیزن سمجھا جا رہا ہے۔  گذشتہ شب انھوں نے کولکتہ کے ناظرین کا شکریہ ادا کرتے ہوئے کہا کہ شاید وہ انھیں الوداع کہنے کے لیے آئے تھے۔  دھونی کی کپتانی میں انڈیا نے سنہ 2007 کا آئی سی سی ورلڈ ٹی ٹوئنٹی اور سنہ 2011 میں ون ڈے کرکٹ کا کپ جیتا۔ اس کے علاوہ دھونی کی کپتانی میں انڈیا نے سنہ 2013 میں آئی سی سی چیمپیئنز ٹرافی بھی جیتی۔


سچن تندولکر کی وہ کرشماتی اننگز جس کے بعد شائقین نے انھیں ’کرکٹ کا دیوتا‘ قرار دیا

22 اپریل 1998 کو اپنی سالگرہ سے دو دن پہلے جب تندولکر نے شارجہ سٹیڈیم میں انڈیا اور آسٹریلیا کے درمیان ایک شاندار اننگز کھیلی، تب وہ 25 سال کے تھے۔ 25 سال بعد سچن تندولکر کو اپنی اننگز یاد آ گئی اور انھوں نے سنیچر کو اس اننگز کے 25 سال مکمل ہونے پر کیک بھی کاٹا۔ کیک پر 22 اپریل 1998 کو شارجہ میں کھیلی گئی سچن کی اننگز کی تصویر لگائی گئی۔ اس اننگز کو ڈیزرٹ سٹارم کے نام سے بھی یاد کیا جاتا ہے۔ اسٹیو وا نے ٹاس جیت کر پہلے بیٹنگ کا فیصلہ کیا۔ مائیکل بیون کے ناقابل شکست 101 اور مارک وا کے شاندار 81 رنز کی بدولت آسٹریلیا نے 50 اوورز میں 284 رنز بنائے۔ انڈیا کو فائنل میں پہنچنے کے لیے 254 رنز بنانے تھے، تب ہی ٹیم نیٹ رن ریٹ کے لحاظ سے نیوزی لینڈ کو پیچھے چھوڑ سکتی تھی۔ سچن ٹیم کے اوپنر کے کردار میں تھے۔ انڈیا نے 29 اوورز کے کھیل میں چار وکٹیں گنوا دی تھیں اور ٹیم کا سکور 138 رنز تھا۔ پھر مٹی کا طوفان شروع ہوا۔ سچن وکٹ پر کھڑے تھے۔ سچن نے اپنی سوانح عمری Playing It My Way میں اس طوفان کے بارے میں لکھا ’میں نے اپنی زندگی میں کبھی مٹی کا طوفان نہیں دیکھا۔ ہوا زمین کے ایک سرے سے دوسرے سرے تک چل رہی تھی۔ میں پانچ فٹ پانچ انچ کا تھا۔ میں خوفزدہ تھا۔ طوفان مجھے اڑا سکتا ہے۔ لہٰذا میں جا کر آسٹریلوی وکٹ کیپر ایڈم گلکرسٹ کے پیچھے کھڑا ہو گیا کہ اگر اڑنے لگا تو اسے پکڑ لوں گا۔‘ تاہم اس طوفان کا تندولکر کی روح پر کوئی اثر نہیں ہوا۔ طوفان تھمنے کے بعد جب کھیل دوبارہ شروع ہوا تو انڈیا کو جیت کے لیے 46 اوورز میں 276 رنز درکار تھے اور فائنل کے لیے کوالیفائی کرنے کے لیے 237 رنز۔ یعنی 17 اوورز میں کم از کم 100 رنز بنانے تھے۔ انھوں نے 131 گیندوں پر 143 رنز بنائے۔ 9 چوکوں اور 5 چھکوں کے ساتھ۔ ٹنڈولکر کی یہ اننگز ٹیم انڈیا کو جتوا تو نہیں سکی لیکن ٹیم فائنل میں جگہ بنانے میں کامیاب ہو گئی۔ سچن کی اننگز نے آسٹریلوی فاسٹ بولر مائیکل کاسپروچز کو چونکا دیا، ڈیمین فلیمنگ اس پر یقین نہیں کر سکے اور شین وارن نے بعد میں کہا کہ سچن کے چھکے انھیں خوابوں میں بھی ڈراتے رہے۔ تاہم سچن نے دو دن بعد 24 اپریل کو کھیلے گئے فائنل میں اس اننگز کی کمی کو پورا کر دیا۔ سچن نے اپنے پورے کیریئر میں 100 بین الاقوامی سنچریاں بنائیں لیکن جب ان کی خاص سنچریوں کی بات کی جائے تو شارجہ میں لگاتار دو میچوں میں بنائی گئی ان کی دو سنچریاں سب سے پہلے یاد آتی ہیں۔


Summary: اناپورنا کے ڈیتھ زون میں 27 گھنٹے سے زائد گزارنے والی بلجیت کور کو کئی حلقوں کی جانب سے ’مردہ‘ قرار دیا جا چکا تھا کیونکہ اس خطرناک چوٹی پر کھو جانے والوں کے زندہ واپسی کے امکانات کم ہوتے ہیں۔ ایک باہمت کوہ پیما کی موت کو چکما دے کر بچ نکلنے کی کہانی۔

اناپورنا کے ڈیتھ زون میں 27 گھنٹے گزارنے والی بلجیت کور: ’کیمپ فور کی روشنی دیکھ کر میں رات بھر خود کو گھسیٹتی رہی‘

پیر کو نیپال میں واقع دنیا کی خطرناک ترین چوٹیوں میں سے ایک اناپورنا سے جب انڈین کوہ پیما بلجیت کور اور آئرئش نوئل ہنا کی ہلاکت کی خبریں آئیں تو کوہ پیماؤں کے گروپوں اور سوشل میڈیا پر ان کی یاد میں پیغامات کی کا تانتا بندھ گیا۔ نویل کی لاش تو کیمپ فور سے نیچے لانے کے انتظامات کیے جا رہے تھے مگر بلجیت کے بارے میں کسی کو کچھ خبر نہیں تھی کہ وہ کہاں لاپتا ہوئی تھیں اور جس وقت دنیا انھیں مردہ سمجھ چکی تھی اس وقت ’ہائی ایلٹیٹیوڈ سیریبل ایڈیما‘ کا شکار بلجیت اناپورنا کے ڈیتھ زون میں 27 گھنٹے سے زائد گزارنے کے بعد خود کو نیچے گھسیٹ کر لانے کی کوششوں میں مصروف تھیں۔ پیر کی شام تک وہ چوٹی سر کر چکی تھیں مگر تب تک انھیں پہاڑ پر آکسیجن کے بغیر 27 گھنٹے سے زیادہ کا وقت ہو چکا تھا اور ان میں ہائی ایلٹیٹیوڈ سیریبل ایڈما (HACE) کی علامات ظاہر ہونا شروع ہو چکی تھیں۔ اسی لیے کیمپ فور میں پہنچنے والے کوہ پیما سوتے نہیں۔ بس کچھ دیر سستا کر سمٹ کرنے یا چوٹی پر پہنچنے کی کوشش کرتے ہیں اور جتنا جلدی ہو سکے چوٹی سر کرکے ڈیتھ زون سے نکلنے کی کوشش کرتے ہیں۔ اگلی صبح تک بلجیت کو اناپورنا کے پہاڑ پر 38 گھنٹے گزر چکے تھے اور آکسیجن کی کمی کے باعث ’میں ایک بچے جیسا برتاؤ کر رہی تھی ، جب دھوپ نکلی تو میں کہہ رہی تھی اب میں دھوپ کو اپنے گورے گورے ہاتھ دکھاؤں گی۔‘ بلجیت نے دعویٰ کیا کہ اس کے بعد انھوں نے اس کمپنی کو میسج کیا جس کی خدمات انھوں نے اس سمٹ کے لیے حاصل کیں تھیں، مگر وہاں سے بھی کوئی جواب نہیں آیا۔ کچھ دیر بعد بلجیت نے اس کمپنی کے دوسرے نمبر اور میل پر بھی میسج کر دیا کہ ’میں ٹھیک ہوں اور زندہ ہوں مگر مجھے مدد چاہیے۔‘ 48 گھنٹے سے زیادہ کسی کوہ پیما کے اتنی اونچائی پر زندہ رہنے کے امکانات کم ہوتے جاتے ہیں لیکن ڈیتھ زون میں سب سے زیادہ وقت گزارنے کا ریکارڈ نیپال کے پیمبا گلجئین شرپا کے پاس ہے جو سنہ 2008 میں دو کوہ پیماؤں کو بچانے کے لیے 90 گھنٹے تک کے ٹو کے ڈیتھ زون میں رہے۔ اس پہاڑ کو پہلی مرتبہ 3 جون 1950 میں دو فرانسیسی کوہ پیماؤں نے سر کیا تھا اور دنیا کی 14 بلند ترین چوٹیوں میں سے انا پورنا کو سب سے پہلے سر کیا گیا تھا۔ اس چوٹی کو نیپال کے موسمِ بہار میں ہی سر کیا جا سکتا ہے۔


ارجن تندولکر کی آئی پی ایل میں پہلی وکٹ: ’جو باپ نہ کر سکا وہ بیٹے نے کر دیا‘

آئی پی ایل کا 16واں سیزن اپنے عروج پر ہے اور پانچ بار چیمپیئن رہنے والی ٹیم ممبئی انڈینز نے ابتدائی دو میچوں میں شکست کے بعد گذشتہ شب جیت کی ہیٹرک بنائی ہے تاہم اس میچ کی سب سے یادگار بات اس کی آخری گیند بنی جس پر ارجن تندولکر نے آئی پی ایل میں اپنی پہلی وکٹ حاصل کی۔ یوں تو ارجن تندولکر نے ممبئی کے لیے گذشتہ میچ میں ڈیبیو کیا تھا تاہم سنرائزز حیدرآباد کے خلاف میچ میں انھوں نے نہ صرف آغاز کے دو اوورز میں متاثر کن بولنگ کا مظاہرہ کیا بلکہ میچ کے آخری اوور میں ایک وکٹ بھی حاصل کی۔ ممبئی نے پہلے کھیلتے ہوئے کیمرون گرین کی نصف سنچری کی بدولت 192 رنز بنائے تھے۔ جواب میں سنرائزرز حیدرآباد کی وکٹیں مسلسل گرتی رہیں اور یہ ٹیم آخری اوور میں آل آؤٹ ہونے کے بعد 14 رنز سے میچ ہار گئی۔ تجربہ کار آسٹریلوی فاسٹ بولر جیسن بہرنڈورف میچ کا 18واں اوور کرانے آئے۔ یہ بہرنڈورف کا چوتھا اوور تھا۔ انھوں نے اپنے پہلے تین اوورز میں دو وکٹیں حاصل کی تھیں۔ لیکن اس اہم اوور میں ان کی گیندوں پر 18 رنز بنے۔ جس کی وجہ سے سن رائزرس حیدرآباد کو آخری دو اوور میں جیت کے لیے صرف 24 رنز درکار تھے۔ اس کے بعد ارجن تینڈولکر کے لیے وہ لمحہ آیا جب انھیں آئی پی ایل کی پہلی وکٹ ملی۔ اس وقت کمینٹری پر سابق انڈین کرکٹر اور کوچ روی شاستری موجود تھے جنھوں نے اس وقت یہ کہا کہ ’بالآخر کسی تندولکر نے آئی پی ایل میں وکٹ حاصل کر لی، جو کام باپ نہ کر سکا وہ بیٹے نے کر دکھایا۔‘ اس کے ساتھ ہی ارجن تندولکر نے اپنے آئی پی ایل کریئر کی پہلی وکٹ حاصل کی اور ممبئی انڈینز نے اس سیزن میں مسلسل تیسری جیت بھی حاصل کی۔ کپتان روہت شرما نے ہی ارجن کو ان کے ڈبیو میچ پر ممبئی انڈینز کی کیپ پہنائی تھی۔ روہت نے منگل کو ان کی گیند پر کیچ بھی پکڑا۔ وکٹ لینے کے بعد انھوں نے ارجن کو گلے لگایا اور میچ کے بعد ان کی تعریف بھی کی۔ ارجن نے کہا کہ ’میرے لیے یہ بہترین موقع تھا جب میں نے پہلی وکٹ حاصل کی۔ میں نے صرف پلان پر کام کیا، آخری اوور میں پلان یہ تھا کہ باؤنڈری نہیں لگنی چاہیے۔ جہاں تک سوئنگ کا تعلق ہے تو میں صرف سیم پر توجہ دیتا ہوں۔‘ ان کے والد سچن نے بھی اپنے ٹویٹ میں ارجن تندولکر کا ذکر کیا۔ سچن نے ممبئی کو جیت پر مبارکباد دی اور لکھا کہ 'آخر کار ایک تندولکر کو آئی پی ایل کی وکٹ مل ہی گئی۔‘


نیوزی لینڈ بمقابلہ پاکستان: ’ہم میچ ہار گئے لیکن افتخار نے ہمارے دل جیت لیے‘

پانچ ٹی ٹوئنٹی میچز کی سیریز کے تیسرے میچ میں سنسنی خیز مقابلے کے بعد نیوزی لینڈ نے پاکستان کو چار رنز سے ہرا دیا ہے۔  لاہور میں کھیلے گئے میچ میں نیوزی لینڈ نے پاکستان کے خلاف پہلے بیٹنگ کرتے ہوئے مقررہ 20 اوورز میں پانچ وکٹوں کے نقصان پر 163 رنز بنا کر گرین شرٹس کو جیت کے لیے 164 رنز کا ہدف دیا تھا۔  پاکستان کی پانچ وکٹیں صرف 55 رنز پر گر گئی تھیں۔ اس کے بعد بھی کیویز بولرز نے پاکستان کے بیٹسمین پر دباؤ بڑھائے رکھا۔  اس کے بعد افتخار احمد اور فہیم اشرف نے بیٹنگ لائن اپ کو سہارا دیا اور جارحانہ کھیلتے ہوئے میچ کو سنسنی خیز مرحلے تک لے آئے۔ پاکستان کی جانب سے سب سے نمایاں اننگز افتخار احمد نے کھیلی جنھوں نے میچ میں جان ڈالتے ہوئے صرف 20 گیندوں پر اپنی نصف سنچری مکمل کی۔ انھوں نے چھ چھکوں کی مدد سے 24 گیندوں پر 60 رنز بنائے۔  وہ میچ کے آخری اوور میں اس وقت آؤٹ ہوئے جب پاکستان کو جیت کے لیے دو گیندوں پر پانچ رنز درکار تھے۔  ان کے بعد پاکستان کے آخری آنے والے کھلاڑی حارث رؤف نے آخری گیند پر چھکا لگانے کی کوشش کی لیکن وہ گیند کو باؤنڈری کے پار پھینکنے میں ناکام رہے۔ اور آخری گیند پر وکٹ گنوا بیٹھے۔  نیوزی لینڈ کی جانب سے کپتان ٹام لیتھم نے 64 رنز کی اننگز کھیلی جب کہ ان کے علاوہ ڈیری مچل 33 اور 17 رنز بنا کر نمایاں رہے۔ واضح رہے کہ نیوزی لینڈ کی تیسرے ٹی20 میچ میں جیت کے بعد پاکستان کو سیریز میں 1-2 کی برتری حاصل ہے۔ پاکستان اور نیوزی لینڈ کے درمیان کھیلے گئے میچ میں پاکستان کی بیٹنگ لائن مکمل طور پر ناکام ہونے کے بعد جب افتخار احمد نے میچ کے آخری پانچ اوورز میں جارحانہ کھیل پیش کیا تو پاکستانی کرکٹ شائقین کو جیت کی امید ہونے لگی۔  افتخار احمد نے تیز کھیلتے ہوئے کیویز بولرز کی لائن و لینتھ کو خراب کر کے رکھ دیا اور صرف 20 گیندوں پر اپنی نصف سینچری مکمل کی۔ اس وقت میچ کے دوران سٹیڈیم میں شائقین ان کے نام کے نعرے لگاتے سنائی دیے۔  بلاشبہ اگر آج کے میچ میں پاکستانی بیٹنگ کی بات کی جائے تو افتخار احمد کی اننگز بہترین تھی، وہ مشکلات حالات سے نکال کر ٹیم کو فتح کے بہت قریب لانے میں کامیاب رہے۔  کرکٹر اعظم خان نے افتخار احمد کی آج کی اننگز پر ٹویٹ کرتے ہوئے لکھا ’میں نے آج ٹی ٹوئنٹی کی شاندار اننگز میں سے ایک دیکھی ہے، ہم سب کو دکھ ہے کہ وہ کھیل ختم نہیں کر سکے لیکن میں افتخار بھائی کی کارکردگی پر ان کے لیے خوش ہوں۔‘ ایک اور صارف نے آج کے میچ پر تبصرہ کرتے ہوئے لکھا کہ ’ایک منٹ میں نیچے اور اگلے منٹ میں اوپر، پاکستان کی کرکٹ کا بہترین مظاہرہ ہے۔‘


اناپورنا سر کرنے کے بعد واپسی کے سفر پر پھنس جانے والے پاکستانی کوہ پیماؤں کو ریسکیو کر لیا گیا

دنیا کی دسویں بلند ترین چوٹی اناپورنا سر کرنے کے بعد واپسی کے سفر کے دوران خراب موسم کی وجہ سے پھنس جانے والے پاکستانی کوہ پیماؤں نائلہ کیانی اور شہروز کاشف کو ہیلی کاپٹر کی مدد سے بحفاظت نکال لیا گیا ہے۔ شہروز کاشف کے والد کاشف سلمان نے بی بی سی اردو کی منزہ انوار کو بتایا کہ یہ دونوں کوہ پیما کیمپ فور سے نیچے آتے ہوئے قریباً ساڑھے چھ ہزار میٹر کی بلندی پر ایک ایوالانچ کی وجہ سے پھنسے تھے۔ ان کے مطابق برفانی تودے گرنے کی وجہ سے شہروز اور نائلہ کے علاوہ انڈیا سے تعلق رکھنے والے دو کوہ پیما بلجیت کور اور ارجن بھی مشکلات کا شکار ہوئے اور ان چاروں کو اب 6400 میٹر کی بلندی پر واقع کیمپ تھری سے ہیلی کاپٹر کی مدد سے نکال کر بیس کیمپ پہنچا دیا گیا ہے۔  خیال رہے کہ اس سے قبل دو کوہ پیما نوئل اور انوراگ پہاڑی سے اترتے ہوئے حادثے کا شکار ہوئے تھے جس کے بعد نوئل ہلاک ہو گئے تھے جبکہ انوراگ کو ریسکیو کر لیا گیا تھا۔ شہروز کے والد کا کہنا تھا کہ ان کی اپنے بیٹے سے مختصر بات ہوئی ہے جس میں اس کا کہنا تھا کہ چاروں کوہ پیما خیریت سے ہیں اور وہ خود اب بیس کیمپ سے پوکرا کے راستے کھٹمنڈو جا رہے ہیں۔ بی بی سی سے بات کرتے ہوئے کوہ پیمائی کے ایک ماہر نے بتایا کہ ’اناپورنا تمام آٹھ ہزار میٹر سے بلند پہاڑوں میں سب سے زیادہ کٹھن سمجھا جاتا ہے۔ یہ نانگا پربت سے بھی زیادہ کٹھن ہے۔ ہر سال یہاں نیچے اترنے کے لیے کوہ پیماؤں کو ہیلی کاپٹر سے ریسکیو  کیا جاتا ہے۔ نائلہ کیانی کا تعلق صوبہ پنجاب میں راولپنڈی شہر کے علاقے گجر خان کے ایک قدامت پسند خاندان سے ہے۔ انھوں نے ایرو سپیس انجینیئرنگ کی تعلیم برطانیہ سے حاصل کر کے اپنے اس شعبے میں بھی کام کیا تاہم اب اس وقت وہ خاوند کے ہمراہ دبئی میں مقیم ہیں جہاں وہ بینکنگ کے شعبے سے وابستہ ہیں۔ شادی کی بڑی تقریبات کی مخالف نائلہ نے اپنی شادی کو یادگار بنانے کے لیے کے ٹو بیس کیمپ پر تقریب منعقد کی اور ان کی تصاویر وائرل بھی ہوئی تھیں۔ لاہور سے تعلق رکھنے والے شہروز جنھیں زیادہ تر لوگ ’براڈ بوائے‘ کے نام سے جاتے ہیں، دنیا کی 11 بلند ترین چوٹیوں کو سر کرنے والے دنیا کے سب سے کم عمر کوہ پیما بن گئے ہیں۔  خیال رہے کہ گذشتہ برس جولائی میں شہروز کاشف اور اور ان کے گائیڈ فضل احمد نانگا پربت سر کرنے کے بعد موسم کی خرابی کے باعث رات کھلے آسمان تلے گزارنے پر مجبور ہوئے تھے اور بیس کیمپ سے رابطہ منقطع ہونے کے باوجود اپنی مدد آپ کے تحت نیچے اترنے میں کامیاب ہو گئے تھے۔


Summary: کینیا کے ایک 25 سالہ شطرنج کے کھلاڑی نے خاتون کا بھیس بدل کر اپنے ملک کی خواتین کی اوپن شطرنج ٹورنامنٹ میں حصہ لیا لیکن بعد میں پکڑے گئے۔

کینیا: برقعے میں ملبوس ایک مرد کی خواتین کے شطرنج مقابلے میں شرکت کی ’دلیرانہ چال‘

کینیا کے ایک 25 سالہ شطرنج کھلاڑی نے خاتون کا بھیس بدل کر اپنے ملک کی خواتین کی اوپن شطرنج ٹورنامنٹ میں حصہ لینے کے لیے ایک دلیرانہ چال چلی۔ بعد میں اپنے دفاع میں انھوں نے ایک معذرت خواہانہ خط لکھا جسے بی بی سی نے دیکھا ہے۔ اس میں انھوں نے لکھا کہ انھوں نے ’مالی مجبوریوں‘ کے تحت ایسا کیا تھا۔ انھوں نے یہ بھی کہا کہ وہ ’ہر سزا قبول کرنے کے لیے تیار ہیں۔‘ لیکن اومونڈی نے تبصرہ کے لیے بی بی سی کی درخواست کا جواب نہیں دیا۔ کینیا میں چیس کینیا کے صدر برنارڈ ونجالا نے کہا کہ اگرچہ ان پر ’کئی سال کی پابندی‘ لگنے کا امکان ہے، لیکن انھیں شطرنج سے ہمیشہ کے لیے باہر نہیں کیا جا سکتا۔ ’ہم نے یہ بھی دیکھا کہ وہ بات نہیں کر رہا تھا، یہاں تک کہ جب وہ اپنا ٹیگ لینے آیا تو اس نے بات نہیں کی۔ عام طور پر جب آپ کھیل رہے ہوتے ہیں تو آپ اپنے مخالف سے بات کرتے ہیں۔۔۔ کیونکہ شطرنج کا کھیل دوستی ہے جنگ نہیں۔ تحفظات اور خدشات کے باوجود، عہدیداروں نے انھیں کھیلنا جاری رکھنے کی اجازت دی۔ انھیں یہ بھی خوف تھا کہ اگر وہ کچھ کرتے ہیں تو ان پر مذہبی لباس کی وجہ سے حرکت کرنے کا الزام لگایا جائے گا لیکن پھر چوتھے دور میں انھیں نکال دیا گیا۔‘ ’انھوں نے تسلیم کیا کہ واقعی وہ ایک مرد ہیں۔ جو کچھ ہوا انھیں اس پر افسوس ہے، انھوں نے معافی مانگی اور کہا کہ وہ انھوں نے ایسا صرف اس لیے کیا ہے کہ انھیں مالی مشکلات کا سامنا تھا اور سوچا کہ ٹائٹل جیتنے سے اس پر قابو پانے میں مدد ملے گی۔‘ کینیا اوپن گذشتہ ہفتے منعقد ہوا اور یہ کینیا کے دارالحکومت نیروبی میں ہونے والا ایک سالانہ مقابلہ ہے۔ رواں سال کے ایڈیشن میں 22 ممالک کے 400 سے زیادہ کھلاڑی شامل ہوئے۔ خواتین کے زمرے میں ننانوے رجسٹرڈ تھے جہاں فاتح کو 3,000 امریکی ڈالر سے زیادہ کی رقم گھر لے جانا تھی۔ اومونڈی شطرنج کے ایک معروف کھلاڑی ہیں، لیکن ونجالا کا خیال ہے کہ ٹورنامنٹ کے مردوں کے حصے میں کھیل کے اعلیٰ معیار کے پیش نظر خواتین کے زمرے میں ان کی مشکلات کم ہوں گی۔ اب جبکہ کینیا کی شطرنج فیڈریشن اس سے پہلے بھی عمر کے معاملے میں دھوکہ دہی کے معاملات سے نمٹ چکی ہے یہ اس قسم کی دھوکہ دہی کا اپنی نوعیت کا پہلا واقعہ تھا۔ ونجالا نے وضاحت کی کہ ’یہ ایک انتہائی قسم کا معاملہ ہے، فیصلے میں پابندی بھی شامل ہو سکتی ہے۔ میں تاحیات پابندی کو مسترد کرتا ہوں، لیکن ان پر شطرنج کھیلنے پر کئی سال کی پابندی لگ سکتی ہے۔‘


’سٹرائیک ریٹ بریگیڈ کو سنچری سے جواب؟ ہاں! کہہ سکتے ہیں‘

پاکستان نے دوسرے ٹی ٹوئنٹی انٹرنیشنل میں نیوزی لینڈ کو 38 رنز سے شکست دے کر سیریز میں دو صفر کی برتری حاصل کر لی ہے۔  میچ کے بہترین کھلاڑی قرار دیے جانے پر بابر نے کہا کہ پہلے ان کا ساتھ رضوان نے دیا اور پھر افتخار نے۔ انھوں نے مزید بتایا کہ وہ پہلے مڈل میں سیٹ ہوئے اور آخر میں جارحانہ کھیل کر اچھا ٹوٹل بنانے کی کوشش کی۔ انھوں نے کہا کہ وکٹیں گرنے سے دباؤ بڑھتا ہے اور رنز بنانا اتنا آسان نہیں رہتا۔  لاہور میں کھیلے گئے اس دوسرے ٹی ٹوئنٹی انٹرنیشنل میں کپتان بابر اعظم نے ایک بار پھر ٹاس جیت کر پہلے بیٹنگ کا فیصلہ کیا۔  تین اوورز کے دورانیے میں چار وکٹیں گرنے سے پاکستانی بلے بازوں پر دباؤ بڑھا لیکن افتخار احمد نے کریز پر بابر اعظم کا ساتھ دے کر بیٹنگ کو مستحکم کیا۔ دونوں کی جوڑی آخری گیند تک جم کر کھیلی اور 87 رنز کی شراکت قائم کی۔  بابر نے اننگز کی آخری گیند پر چوکا لگا کر اپنی تیسری ٹی ٹوئنٹی سنچری مکمل کی۔ 58 گیندوں پر بنائی گئی اس سنچری میں تین چھکے اور 11 چوکے شامل تھے۔ دوسری طرف کیوی بولرز میچ کے وسط میں واپسی کے باوجود رنز کا بہاؤ روک نہ سکے۔ ہنری نے دو جبکہ رویندرا اور نیشم نے ایک، ایک وکٹ حاصل کی۔  یوں پاکستان کی ٹیم نے پہلی اننگز میں چار وکٹوں کے نقصان پر 192 رنز بنائے۔ کیوی بلے بازوں کو اس بار قدرے بہتر آغاز ملا جس میں اوپنرز ٹاپ لیتھم اور چاڈ بوز نے پاور پلے میں 43 رنز حاصل کیے۔  پاکستان کو پہلی کامیابی شاداب خان نے دلوائی جب ساتویں اوور میں لیتھم بیک فٹ پر جانے سے پھنسے اور سکڈ کرتی گیند سے ایل بی ڈبلیو ہوئے۔ دونوں کے بیچ 33 رنز کی شراکت قائم ہوئی۔ پہلے میچ میں چار وکٹیں حاصل کرنے والے حارث رؤف نے اپنے دوسرے اوور میں پاکستان کو اہم بریک تھرو دلوایا۔ لانگ آف پر ینگ کا کیچ شاداب نے پکڑا۔  نیوزی لینڈ نے دوسری اننگز میں سات وکٹوں کے نقصان پر 154 رنز بنائے۔ سابق کرکٹر بازید خان نے اس پر رائے دی کہ ’جب بابر رنز نہیں کرتے، تب خبر بنتی ہے۔ اس سے آپ ان کی مسلسل اچھی کارکردگی کا اندازہ لگا سکتے ہیں۔‘ اس جیت کے ساتھ بابر اعظم ٹی ٹوئنٹی انٹرنیشنل کرکٹ میں دوسرے نمبر پر سب سے کامیاب کپتان بن گئے ہیں۔  دریں اثنا ٹی ٹوئنٹی کرکٹ میں بابر نے دوسرے نمبر پر سب سے زیادہ سنچریاں بنائی ہیں۔ کل نو سنچریوں کے ساتھ وہ دوسرے نمبر پر آگئے ہیں۔ جبکہ ویسٹ انڈیز کے کرس گیل 22 سنچریوں کے ساتھ سرِفہرست ہیں۔  بطور کپتان بابر نے ٹی ٹوئنٹی انٹرنیشنل کرکٹ میں سب سے زیادہ (تین) سنچریاں بنائی ہیں۔


Summary: ایک ہسپانوی ایتھلیٹ 500 دن بغیر کسی انسانی رابطے کے ایک غار میں گزارنے کے بعد زندہ نکل نکل آئی ہیں۔ خیال کیا جا رہا ہے کہ یہ ایک عالمی ریکارڈ ہو سکتا ہے۔

ایتھلیٹ جس نے سائنسی تجربے کی خاطر ایک غار کے اندر بغیر رابطے کے 500 دن گزارے

ایک ہسپانوی ایتھلیٹ 500 دن بغیر کسی انسانی رابطے کے ایک غار کے اندر گزارنے کے بعد زندہ نکل نکل آئی ہیں۔ خیال کیا جا رہا ہے کہ یہ ایک عالمی ریکارڈ ہو سکتا ہے۔ جس وقت بیٹریز فلامینی غرناطہ کے غار میں داخل ہوئیں اس وقت روس نے یوکرین پر حملہ نہیں کیا تھا اور دنیا ابھی تک کووڈ کی گرفت میں تھی۔ یہاں یہ بتاتے چلیں کہ یہ ایک تجربے کا حصہ تھا جس کی سائنسدانوں نے کڑی نگرانی کی۔ انھوں نے غار سے نکلنے کے بعد کہا کہ ’میں اب بھی 21 نومبر 2021 کی تاریخ میں پھنسی ہوئی ہوں۔ مجھے دنیا کے بارے میں کچھ نہیں معلوم۔‘ ان کی نگرانی ماہرین نفسیات، محققین، سپیلیوجسٹ (غاروں پر تحقیق کرنے والا ایک گروپ) نے کی تھی لیکن کسی بھی ماہر نے ان سے رابطہ نہیں کیا۔ ’ڈرامہ کوئین‘ پوڈکاسٹ میں سنیے وہ باتیں جنہیں کسی کے ساتھ بانٹنے نہیں دیا جاتا ہسپانوی ٹی وی ای سٹیشن پر فوٹیج میں انھیں مسکراتے ہوئے غار سے نکلتے اور اپنی ٹیم کو گلے لگاتے دکھایا گیا ہے۔ جب رپورٹروں  نے ان پر مزید تفصیلات کے لیے دباؤ ڈالا تو انھوں نے کہا کہ ’میں ڈیڑھ سال سے خاموش ہوں، اپنے علاوہ کسی سے بات نہیں کر رہی ہوں۔ ’میں اپنا توازن کھو چکی ہوں اسی لیے مجھے سہارا دیا جا رہا ہے۔ اگر آپ مجھے نہانے کی اجازت دیں تو میں تھوڑی دیر بعد آپ سے ملوں گی۔۔۔ میں نے ڈیڑھ سال سے پانی کو ہاتھ نہیں لگایا ہے۔‘ بعد میں انھوں نے صحافیوں کو بتایا کہ ایک لمحہ ایسا آیا جب مجھے دن گننا بند کرنا پڑا۔ انھوں نے مزید کہا کہ میں نے سوچا کہ میں غار میں160-170 دن سے رہ رہی ہوں۔ انھوں نے کہا کہ سب سے مشکل لمحات میں سے ایک وہ وقت تھا جب غار کے اندر مکھیوں کا حملہ ہوا اور انھیں خود کو بہت سے کپڑوں سے ڈھکنا پڑا۔ انھوں نے کہا کہ چونکہ آپ چپ رہتے ہیں تو دماغ عجیب و غریب خیالات بن لیتا ہے۔ ماہرین ان کے تنہائی میں گزارے وقت کا استعمال کرتے ہوئے سماجی تنہائی اور لوگوں کی وقت کے بارے میں انتہائی عارضی بے راہ روی کے اثرات پر تحقیق کر رہے ہیں۔ فلامینی کی معاون ٹیم کا کہنا ہے کہ انھوں نے غار میں طویل ترین وقت گزارنے کا عالمی ریکارڈ توڑ دیا ہے، لیکن گنیز ورلڈ ریکارڈ نے اس کی تصدیق نہیں کی ہے کہ آیا غار میں رضاکارانہ وقت گزارنے کا کوئی ریکارڈ موجود ہے۔ گنیز ورلڈ ریکارڈ  نے چلی اور بولیویا کے زیرِ زمین پھنسے ان 33 کان کنوں کو سب سے طویل عرصے تک زندہ رہنے کا اعزاز دے رکھا ہے جنھوں نے 2010 میں چلی میں تانبے اور سونے کی کان گرنے کے بعد 69 دن 688 میٹر زیر زمین گزارے تھے۔


پاکستان کی نیوزی لینڈ کو 88 رنز سے شکست: میٹ ہنری سے ہیٹ ٹرک کا بدلہ صفر پر آؤٹ کر کے لیا

نیوزی لینڈ کے خلاف پہلے ٹی ٹوئنٹی انٹرنیشنل میں پاکستان نے نیوزی لینڈ کو 88 رنز سے ہرا کرمیچ جیت لیا۔  پاکستانی بولرز نے شاندار کارکردگی کا مظاہرہ کرتے ہوئے نیوزی لینڈ کی پوری ٹیم کو 94 کے مجموعی سکور پر ڈھیر کر دیا۔  پاکستان ٹیم کے کپتان بابر اعظم کے لیے یہ جیت نہایت اہمیت حاص کر گئی کیونکہ یہ ان کا 100 واں انٹرنیشنل ٹی ٹوئٹنی میچ تھا۔ سوشل میڈیا صارفین میچ کے آغاز سے ہی  ان کے میچ کے لیے نیک تمنائیں ظاہر کرتے نظر آئے۔  میچ کے بعد ان کا کہنا تھا کہ ٹیم نے مل کر کوشش کی اور انھوں نے نوجوان کھلاڑی صائم ایوب کی تعریف کی۔ انھوں نے اپنے بولرز کی کارکردگی کو بھی سراہا۔ ان کا کہنا تھا کہ ’ٹیم میں آل راؤنڈ ز سے آپشن زیادہ ہو جاتے ہیں اور آپ پھنستے نہیں۔‘ پاکستان نے پہلی تین وکٹیں پانچ اوور میں حاصل کر کے نیوزی لینڈ کی ٹیم کو دباؤ کا شکار کر لیا۔ اور پھر سنبھلنے کا موقع نہیں دیا۔  نیوزی لینڈ کے بلے باز وکٹ پر جم کر کھیلنے کی کوشش کرتے رہے لیکن وکٹیں ان کے ہاتوں نے نکلتی رہیں۔ حارث روؤف نے چودھیں اوور میں پے در پے دو کھلاڑیوں کو آؤٹ کیا۔ پہلے جیمز نیشم 15 رنز بنا کر شان مسعود کے ہاتھوں کیچ آوٹ ہوئے انھوں نے 15 رنز بنائے تھے۔ پھر اس کے بعد ریچن رویندرا کو دو کے انفراد سکور پر بولڈ کر دیا۔  پندرھویں اور میں میچ نیوزی لیتنڈ کے ہاتھ سے نکلتا ہوا صارف دکھائی لینے لگا جب اس کی آٹھویں وکٹ بھی 91 رنز پر گر گئی۔ آؤٹ ہونے والے کھلاڑی ایڈم تھے جنہیں عماد وسیم نے آؤٹ کیا۔ وہ صرف  تین رنز بنا سکے۔ اگلے ہی گیند پر عماد وسیم نے پاکستان کے خلاف ہیٹ ٹرک کرنے والے میٹ ہنری کو صفر پر آؤٹ کرکے ٹیم کا بدلہ لے لیا۔  اس کے بعد سولہویں اوور میں حارث روؤف نے آخری کھلاڑی کو بھی آؤٹ کر کے نیوزی لینڈ کی پوری ٹیم کو  94 کے مجموعی سکور پر پولین کی راہ دکھا دی۔   لاہور میں ٹاس جیت کر پہلے بیٹنگ کا فیصلہ کرتے ہوئے کپتان بابر اعظم اور محمد رضوان نے سلامی جوڑی کی صورت میں ٹیم میں واپسی کی۔  مگر وہ اپنے چوتھے ٹی ٹوئنٹی انٹرنیشنل میچ میں پہلی نصف سنچری مکمل نہ کر پائے۔ خیال رہے کہ گذشتہ ماہ افغانستان کے خلاف اپنے تیسرے میچ میں بھی وہ 49 رنز پر آؤٹ ہوئے تھے۔  سوشل میڈیا صارفین نے دو لگاتار وکٹوں کے ساتھ میچ میں عماد وسیم کی کارکردگی کو انٹرنیشنل کرکٹ میں شاندار واپسی قرار دیا۔ صارفین کا کہنا تھا کہ وہ ورلڈ کپ میں پاکستان کی نمائندگی کے حق دار ہیں۔


Summary: سعودی فٹبال لیگ میں پرتگال کے مایہ ناز کھلاڑی کرسٹیانو رونالڈو کی شمولیت کو رواں برس کے آغاز میں کھیلوں کی دنیا کی سب سے بڑی خبر کے طور پر دیکھا جا رہا تھا تاہم تین ماہ گزرنے کے بعد رونالڈو بظاہر ناخوش دکھائی دے رہے ہیں۔

رونالڈو النصر کلب کے کوچ سے ’ناخوش‘: ’اب ٹیم کو رونالڈو کو ہی بطور کوچ رکھ لینا چاہیے‘

سعودی پرو لیگ میں پرتگال کے مایہ ناز کھلاڑی کرسٹیانو رونالڈو کی شمولیت کو رواں برس کے آغاز میں کھیلوں کی دنیا کی سب سے بڑی خبر کے طور پر دیکھا جا رہا تھا تاہم تین ماہ گزرنے کے بعد النصر کلب ٹورنامنٹ کے پوائنٹس ٹیبل پر دوسرے نمبر پر ہے اور رونالڈو کلب کے ڈرا ہونے والے گذشتہ میچ میں فیلڈ پر خاصے ناخوش دکھائی دیے۔  تاہم اس وقت اطلاعات کے مطابق وہ سعودی ٹیم النصر کے کوچ روڈی گارشیا سے کچھ زیادہ خوش نہیں اور اس حوالے سے اگلے سیزن کے لیے دیگر کوچز کے ساتھ بھی اس بارے میں رابطے کیے جا رہے ہیں۔ خیال رہے کہ کلب فٹبال کے سب سے بڑے ٹورنامنٹ چیمپیئنز لیگ میں شمولیت صرف اسی صورت میں ہو سکتی ہے جب کلب سعودی پرو لیگ میں فتح حاصل کرے۔ اس کے بعد فٹبال ورلڈ کپ 2022 میں رونالڈو کو فرسٹ ٹیم سے فرنینڈو سینٹاس کی جانب سے ڈراپ کیا گیا تھا، جس کے بعد رونالڈو اس حوالے سے ناخوش دکھائی دیے تھے اور جب پرتگال کو مراکش سے شکست ہوئی تو رونالڈو کو کیمرے پر روتے ہوئے میدان چھوڑتے دیکھا گیا تھا۔   اس سے قبل، النصر کو اریبیئن سپر لیگ کے سیمی فائنل میں بھی شکست کا سامنا کرنا پڑا تھا اور اب وہ فٹبال کلب الاتحاد سے پوائنٹس ٹیبل میں تین پوائنٹس پیچھے ہے اور اس وقت ٹورنامنٹ میں مزید صرف سات میچ باقی ہیں۔  گذشتہ میچ میں النصر نے الفیہا کے ساتھ میچ ڈرا کیا تھا جو پوائنٹس ٹیبل پر اس وقت 11ویں نمبر پر ہے اور اس میچ کے بعد رونالڈو کو غصے میں میدان چھوڑتے ہوئے دیکھا جا سکتا تھا۔ خیال رہے کہ رونالڈو کی سعودی پرو لیگ میں شمولیت کو صرف کھیل کے حوالے سے ہی نہیں بلکہ سیاسی اعتبار سے بھی دیکھا جا رہا ہے۔  اطلاعات کے مطابق النصر کلب سے رونالڈو فٹبال کی تاریخ کی سب سے بڑی تنخواہ سالانہ 177 ملین پاؤنڈ سے زیادہ وصول کر رہے ہیں۔ خیال رہے کہ کرسٹیانو رونالڈو کو سائن کرنے کے بعد النصر نے ٹویٹ کیا تھا کہ ’تاریخ رقم کی جا رہی ہے۔ یہ معاہدہ نہ صرف ہمارے کلب کو بڑی کامیابی کی طرف گامزن کرے گا بلکہ ہماری لیگ، ہمارے ملک اور آنے والی نسلوں، لڑکے اور لڑکیوں کی اپنی بہترین کارکردگی دکھانے کے لیے بھی حوصلہ افزائی کرے گا۔‘ یقیناً اس ڈیل نے رونالڈو کو تاریخ کا سب سے زیادہ معاوضہ لینے والا فٹبالر بنا دیا ہے لیکن سعودی عرب بھی ان کی عالمی شہرت سے فائدہ اٹھا سکتا ہے۔ مڈل ایسٹ اکانومی نامی ویب سائٹ نے رونالڈو کی شمولیت کے موقع پر لکھا تھا کہ رونالڈو 2030 فیفا ورلڈ کپ کی میزبانی کے لیے سعودی عرب کی بولی کو مضبوط بنا سکتے ہیں۔ خاص طور پر جب رونالڈو کی آمد کے ساتھ ہی اب میڈیا کی پوری توجہ سعودی فٹبال کی طرف مبذول ہو گئی ہے۔


Summary: کینیڈا میں انڈیا کی پنجاب ریاست سے تعلق رکھنے والے سکھ  بڑی تعداد میں آباد ہیں اور اسی لیے اسے پنجابی موسیقی سے تعلق رکھنے والے  گلوکاروں کا گڑھ سمجھا جاتا ہے جو نہ صرف اپنا وقت اور فن دونوں ممالک کے درمیان تقسیم کرتے ہیں بلکہ گاہے بگاہے کینیڈا سے انڈیا کا سفر ان کی زندی کا اہم حصہ ہے جہاں ان فنکاروں کے مداحوں کی بڑی تعداد  موجود ہے۔

پنجابی ہپ ہاپ سنگرز جن کا کریئر انڈیا کینیڈا تنازعے میں پِس رہا ہے

کینیڈا میں سکھ رہنما ہردیپ سنگھ نجر کے قتل اور کینیڈا کے وزیراعظم جسٹن ٹروڈو کی جانب سے ممکنہ طور پر انڈین اداروں کے ملوث ہونے کے الزام کے بعد گذشتہ ماہ جب دونوں ممالک کے درمیان کشیدگی پیدا ہوئی تو اس تناظرمیں انڈیا کے پنجابی ریپرشوبھنیت سنگھ کا انڈیا کا دورہ بھی منسوخ کر دیا گیا۔ کینیڈا میں انڈیا کی ریاست پنجاب سے تعلق رکھنے والے سکھ  بڑی تعداد میں آباد ہیں اور اسی لیے اسے پنجابی موسیقی سے تعلق رکھنے والے گلوکاروں کا گڑھ سمجھا جاتا ہے۔ یہ فنکار نہ صرف اپنا وقت اور فن دونوں ممالک میں بانٹتے کرتے ہیں بلکہ گاہے بگاہے کینیڈا سے انڈیا کا سفر ان کی زندگی کا اہم حصہ ہے جہاں ان فنکاروں کے مداحوں کی بڑی تعداد موجود ہے۔ چنانچہ کینیڈا کے وزیر اعظم جسٹن ٹروڈو کی جانب سے جب یہ کہا گیا کہ ان کا ملک ان ’قابل اعتماد الزامات‘ کی تحقیقات کررہا ہے جو سکھ علیحدگی پسند رہنما کے قتل سے انڈیا کا تعلق  جوڑ رہے ہیں تو اس سفارتی محاذ  نے دونوں ممالک کو اپنا گھر کہنے والے موسیقاروں کو پریشان کردیا ہے۔ ان کے فنک، ہپ ہاپ اور ہارڈ راک میں پیش کیے گئے میوزک میں پنجابی دھنوں اور منظر کشی کے ساتھ ساتھ  سکھوں کی ثقافت کا رنگ موجود ہے جو نہ صرف سننے والوں کو اپنے سحر میں جکڑ لیتا ہے بلکہ یہی افرادیت انھیں  اکثر بین الاقوامی میوزک چارٹس  میں شامل رکھتی ہے۔  کینیڈا میں انڈیا کی ریاست پنجاب سے تعلق رکھنے والے سکھ  بڑی تعداد میں آباد ہیں تاہم لوگوں کی بڑی تعداد  کا خیال ہے کہ اس کے مقابلے میں انڈیا اور کینیڈا کے درمیان پنجابی میوزک انڈسٹری کئی ذیادہ گنا متاثر ہونے کا خدشہ موجود ہے۔  پنجابی نغمہ نگار پالی گدرباہا اس معاملے کو خالص سیاسی قرار دیتے ہیں۔  ’میوزک کے شائقین کو اس بات کی پرواہ نہیں ہوتی کہ سفارتی سطح پر کیا ہوتا ہے۔ وہ صرف ایک اچھا راگ اور تفریح چاہتے ہیں جو پنجابی موسیقی کا خاصہ ہے۔‘ ان کے مطابق ’ہپ ہاپ مزاحمت کی موسیقی ہے جسے سیاہ فام امریکیوں کی سماجی، سیاسی اور معاشی حقیقتوں کے ساتھ ساتھ امریکہ میں اس حوالے سے موجود دوہرے معیار پر طنز کے طور پر بھی استعمال کیا جاتا ہے۔  گریوال کہتے ہیں ’ایک فنکار نسل پرستی اور امتیازی سلوک کے زندہ تجربات کا اظہار اپنی وراثت میں ملی ثقافت سے جڑ سکتا ہے بلکل ایسے ہی اسی موسیقی کو خوشی اور طنز کے اظہار کے لیے بھی استعمال کیا جاتا ہے۔‘ وہ کہتے ہیں کہ ’کینیڈا کے معاشرے کے ساتھ تعلق رکھنے کے بجائے ، بہت سے لوگوں کو چھوٹی عمر میں ہی ان روایات میں ڈال دیا جاتا ہے جس سے وہ سکھ ہونے کی پہچان پر قائم رہ سکیں۔


Summary: اگر ہم موسیقی کے کچھ پرجوش شائقین اور ماہروں کو چھوڑ دیں تو ایک عام آدمی کو لتا منگیشکر کی کامیابیوں کو سمجھنے کے لیے ایک تھیسس کی ضرورت ہوگی۔

ہیروں اور کرکٹ کی دلدادہ لتا منگیشکر جن کے گلے میں سُروں کا جادو بستا تھا

کوئی راگوں اور سُروں کی سمجھ رکھنے والا یا پھر موسیقی کا عام شیدائی بھی اگر تنہائی میں لتا منگیشکر کا فلم ’سیما‘ میں گایا بھجن ’منموہنا بڑے جھوٹے‘ سُنے تو اس کے دل میں یہ جاننے کی خواہش ضرور پیدا ہو گی کہ اتنے مشکل اور نشیب و فراز سے بھرپور گیت کو اتنی آسانی سے کیسے گایا جا سکتا ہے۔ لتا منگیشکر اب 93 برس کی ہو گئی ہیں۔ میں دانستہ طور پر ان کے لیے یہ جملہ استعمال کر رہی ہوں کیونکہ اگرچہ لتا منگیشکر اس دنیا سے رخصت ہو چکی ہیں لیکن ہم اس عظیم گلوکارہ کو اپنی یادوں سے ایسے ہی جدا نہیں ہونے دے سکتے۔ اگر ہم موسیقی کے کچھ پرجوش شائقین اور ماہروں کو چھوڑ دیں تو ایک عام آدمی کو لتا منگیشکر کی کامیابیوں کو سمجھنے کے لیے ایک تھیسز کی ضرورت ہو گی۔ یہ درست ہے کہ عمر کے ساتھ ساتھ کلاسیکی موسیقی کی دُھن، لے، تال اور تان کے بارے میں آپ کی سمجھ میں اضافہ ہوتا ہے لیکن اگر آپ لتا منگیشکر کے گانے دوبارہ سنیں گے تو آپ ان کی آواز کے جادو سے اور بھی زیادہ مسحور ہو جائیں گے۔ لیکن اگر لتا منگیشکر نے ان دھنوں کو اپنی آواز میں اسی اتار چڑھاؤ کے ساتھ پیش نہ کیا ہوتا اور سریلے پن کے ساتھ انصاف نہ کیا ہوتا، تو صورتحال مختلف ہوتی۔ کچھ سال پہلے لتا کی ہی طرح باصلاحیت ان کی بہن آشا بھوسلے سے بات کرتے ہوئے مجھے معلوم ہوا کہ منگیشکر خاندان مکمل طور پر ہندوستانی کلاسیکی موسیقی کے لیے وقف ہے۔ لتا منگیشکر کے والد پنڈت دینا ناتھ منگیشکر گوا اور مراٹھی تھیئٹر کے معروف فنکار تھے۔ پنڈت دیناناتھ بنیادی طور پر تھیئٹر موسیقی کے موسیقار تھے۔ لتا منگیشکر ان کی سب سے بڑی اولاد تھیں۔ اس لیے انھیں کلاسیکل گلوکارہ بننے کی تربیت بھی دی گئی تاہم بعد میں حالات کچھ ایسے ہو گئے کہ انھیں فلموں میں پلے بیک سنگر بننا پڑا۔ لتا منگیشکر اور موسیقی ایک دوسرے کے مترادف تھے۔ چاہے وہ کسی بھی قسم کی موسیقی ہو۔ کلاسیکی موسیقی کے بہت سے گلوکاروں اور سازندوں نے ان سے تحریک لی ہے۔ ان میں جوان یا بوڑھے کی کوئی قید نہیں۔ دراصل لتا منگیشکر کی پہچان صرف موسیقی تھی۔ کیونکہ وہ خدا کی ایک خاص تخلیق تھیں جس کے گلے میں سُروں کا جادو بستا تھا۔ دنیا کے بڑے ادیبوں اور موسیقی کے نقادوں نے وہ سب کچھ لکھا ہے جو اس عظیم شخصیت کی صلاحیتوں اور کارناموں کے بارے میں لکھا جا سکتا تھا۔ اب ان میں اضافہ کرنے کے لیے کچھ نہیں بچا۔ اور اسی لیے ہمیں بار بار ان کو خراج عقیدت پیش کرتے رہنا چاہیے۔ تاکہ موسیقی کے شائقین اور آنے والی نسلوں میں ان کی یادیں ہمیشہ زندہ رہیں۔


Summary: امریکی پولیس نے 1996 میں امریکی ریپر توپاک شکور کے قتل کے الزام میں ایک مافیا گینگ کے سابق سرغنہ کو گرفتار کیا ہے۔ امریکی ریپر توپاک شکور کے قتل کا معاملہ گذشتہ 27 سال سے چل رہا تھا اور آج بھی توپاک کے قتل میں ہونے والی پیش رفت نے امریکی عوام کو اپنی گرفت میں لے رکھا ہے۔

ٹوپاک شکور: امریکی ریپر جن کا قتل 27 سال بعد بھی سازشی نظریات اور افواہوں کا مرکز ہے

امریکہ میں پولیس نے 1996 میں امریکی ریپر ٹوپاک شکور کے قتل کے الزام میں ایک مافیا گینگ کے سابق سرغنہ کو گرفتار کیا ہے۔ ٹوپاک شکور کے قتل کا معاملہ گذشتہ 27 سال سے چل رہا تھا اور آج بھی اُن کے قتل میں ہونے والی پیش رفت نے امریکی عوام کو اپنی گرفت میں لے رکھا ہے۔ گذشتہ جمعہ کو نیواڈا کی گرینڈ جیوری نے مافیا گینگ کے سابق سرغنہ 60 سالہ ڈیوین ڈیوس (کیفے ڈی) پر قتل کے الزام میں فرد جرم عائد کی ہے۔ پولیس کا کہنا ہے کہ ڈیوین ڈیوس نے ٹوپاک کو فائرنگ کر کے قتل کا منصوبہ اس وقت بنایا تھا جب اُن کے بھتیجے کی ایک کیسینو (جوا خانہ) میں ٹوپاک کے ساتھ لڑائی ہوئی تھی۔  پولیس نے ڈیوین ڈیوس کو جمعہ کی علی الصبح لاس ویگاس میں ان کے گھر کے قریب سے گرفتار کیا ہے پولیس نے ان کی گرفتاری کے وقت کی تصویر بھی جاری کی ہے۔ عدالت میں سرکاری وکیل مارک ڈیا جیاکومو نے ملزم ڈیوین ڈیوس کو لاس ویگاس کے ایک مقامی جرائم پیشہ گینگ کا سابق رہنما قرار دیتے ہوئے کہا کہ انھوں نے ہی ٹوپاک شکور کی ’موت کا حکم دیا۔‘ آئندہ چند روز میں مزید کارروائی کے لیے ڈیوس کو عدالت میں پیش کیا جائے۔ انھوں نے مزید بتایا کہ سات ستمبر 1996 کو ٹوپاک شکور کو گولیاں مارے جانے سے کچھ دیر قبل ملزم کے بھتیجے اور ٹوپاک کے درمیان ایک کسینو میں لڑائی ہوئی تھی۔ پولیس اہلکار نے نامہ نگاروں کو ہوٹل میں ہونے والی لڑائی کی سکیورٹی کیمرے کی فوٹیج بھی دکھائی۔ ان کا کہنا تھا کہ یہ لڑائی ٹوپاک پر فائرنگ اور ان کی موت کی وجہ بنی۔  گذشہ 27 برسوں میں اس بارے میں لاتعداد افواہیں پھیلی ہیں کہ اصل میں لاوپاک کے ساتھ کیا ہوا تھا۔ ان افواہوں میں کچھ ایسے دعوے بھی شامل ہیں کہ انھوں نے اپنی موت کا ڈرامہ رچایا اور وہ خفیہ طور پر کسی دوسرے ملک میں چھپے ہوئے ہیں۔ گذشتہ برسوں کے دوران بہت سے لوگوں نے انھیں مختلف مقامات پر دیکھنے کا دعویٰ کیا ہے۔ یہاں تک کہ 2012 میں کِم کارڈیشیئن نے بھی کہا تھا کہ شاید انھوں نے ٹوپاک کو دیکھا ہے۔  ٹوپاک کی موسیقی اور شخصیت کو مدنظر رکھتے ہوئے انھیں آج تک کا سب سے بااثر اور کامیاب ریپر سمجھا جاتا ہے جنھوں نے مغرب میں ہیپ ہاپ کلچر اور ریپ موسیقی پر گہرے نقوش چھوڑے ہیں۔  مشہور امریکی ریپر ففٹی سینٹ نے کہا تھا کہ ’ہر وہ ریپر جو نوے کی دہائی میں پروان چڑھا ہے، اس کا کریئر کہیں نہ کہیں ٹوپاک کا مرہون منت ہے۔ اس نے یقیناً اپنا ایک انداز اپنایا تھا اور وہ اس سے پہلے آنے والے ریپرز سے بہت مختلف تھا۔‘